Proiektu mintegi berri bat Baionan | Enbata\nAccueil / Articles / Comprendre / Focus / Proiektu mintegi berri bat Baionan\n« Le mépris des jacobins…\nNe pas cautionner cette politique linguistique »\nProiektu mintegi berri bat Baionan\nPar Enbata | Publié : 18/01/2016\nBaionan azken hamarkadetan gazteek antolaketa mota ezberdinak plantan eman dituzte. Urtarrilaren 23an iraganen den Baionako Gaztetxe berriaren estreinaldi egunaren karietarat, Enbata.info-k hainbat galdera pausatu ditu Baionako Gazte Asanbladako kideer azken aldietan Gazte dinamikak egin kanpainer buruz eta sortu berri den Baionako Gaztetxeari buruz. Baiona eta proiektuak bizi arazteko gune berri bat sortu da.\nZer da Gaztetxe bat?\nGaztetxe bat gune sozio-kultural autogestionatu bat da. Europa guzian ikus daitezke gisa bereko proiektuak, izan Herbeeretan, Alemanian, Katalunian… Euskal Herrian historikoki gaztetxe izena hartu dute, bereziki gazteak izan baitira egoitza sozio kultural horien eramaileak.\nGuk, mota guzietako jarduerak proposatuko dituen eta baionar guziei irekia izanen den gune bat bultzatu nahi dugu.\nNondik jiten da Baionan Gaztetxe baten plantan emaiteko aldarrikapena?\nGazteek beren proiektuak gauzatu ahal izateko gune baten aldarrikapena ez da berria Baionan. Patxa mugimenduaren garaian etxe hutsak okupatzeko kanpaina bat eraman zuten, eta geroztik denek ezagutzen dugun Patxoki lokala ere ireki zuten, ondotik bere bilakaera izan duena. 2000. urte inguruetan jabe pribatu batekin adostasunera iritsita lokal bat eskuratu zuen Baionako gazte talde batek eta Baionako Gaztetxea ireki zuten. Baina jabeak jasandako presioek proiektua bertan behera utzi zuten, maleruski.\nGure belaunaldia 2008an hasi zen biltzen. Okupazioaren hautua egin aitzin, Herriko Etxearekin negoziatuz joka genitzakeen kartak jokatzeko erabakia hartu genuen eta hala aritu gira lanean azken urteetan. Gorabehera anitz izan ditugu, baina azkenean akordio batera iritsi gira eta joan den udan iragarri genuen gisan, Baionan ere gaztetxe bat izanen dugu laster.\nNola aintzinatu da xede hori?\nBiziki zaila izan da Herriko Etxearekin konfiantzazko harreman bat plantan ematea. Lehen aldiz txostena aurkeztu genienetik bilkurak egiten hasteraino denbora anitz pasatu da, eta ondoren ere zailtasun handiak izan ditugu: azken momentuan bertan behera gelditzen ziren bilkurak, betetzen ez ziren hitzak… Anartean, gure dinamikak ere gora behera anitz izan ditu, ez delako errexa Baiona bezalako hiri handi batean dinamika bat sortu eta iraunaraztea.\nGure proiektua aitzinatzen ez zela ikustean 2013ko uztailean Baionako epaitegi zaharra okupatzea erabaki genuen. Egun osoko egitaraua prestatu genuen, kontzertu, dantza ikusgarri eta beste. Herriko Etxeko ordezkariak etorri zirenean beraiekin akordio batera iritsi eta okupazioa bertan behera uztea erabaki genuen. Ordutik, gauzak anitz aitzinatu dira, eta azkenean Herriko Etxeak emandako hitza bete du: Baionako gazteei modu autogestionatuan erabiltzeko lokal bat eskaini digute.\nBaionako Gaztetxearen estreinaren berri emaiteko prentsaitzinekoa.\nGaur egun zer da Baionako Gazetxea?\nBaionako Gazte Asanbladaren egoitza da; pertsona, elkarte eta kolektibo ezberdinen eskura den leku irekia. Astean zehar tailer ezberdinak izanen dira, izan arte martzialak, bertsoa, antzerkia, dantza edo tronpeta, eta musika taldeek ere erabiliko dute beren errepikak egiteko. Horrez gain, kontzertu, hitzaldi, filma proiekzio eta beste hamarnaka animazioz osatutako egitaraua ere eskainiko dugu.\nBaina gaztetxea lortuta ere, ez dugu ahazten gure proiektuaren oinarria Baiona biziaraztea dela. Musikaren Bestan eta Baionako bestetan Patxa plazan kontzertuak antolatzen segituko dugu, Baionako karrikak animatzen segituko dugu.\nUrtarrilaren 23an estreinaldi egun eder bat antolatu duzue…\nGaztetxea, guk eta orain lortu dugu, baina, gure aitzineko belaunaldiek urte luzeetan eramandako borrokaren emaitza da. Baionarentzat pauso garrantzitsua da: behingoz, serioski erran dezakegu gertakari historikoa dela. Eta gertakari historiko oro bezala bere neurrian ospatu nahi izan dugu urtarrilaren 23an irekitze egun handi bat antolatuz.\nGoizean irekidura ofiziala izanen da, ondoren bazkaria, poteoa, eta arratsean kontzertuak. Bagenekien jende anitzek etorri nahiko zuela, horregatik aurresalmenta bat ematea erabaki genuen. Etorri nahi zuen anitzek ez du txartelik lortu, baina, nahiago izan dugu lekuak mugatzea, egunean berean bostehun pertsona kanpoan gelditzea baino. Izanen dira gaualdi gehiago, eta gaztetxean festa egiteko parada gehiago. Aldi honetan lekurik gabe gelditu dena ondoko aldi batean jiten ahalko da.\nGaztetxeko hainbat animazio.\nGeroan nola jarraitzen ahalko dira Baionako Gaztetxearen berriak ?\nbaionakogaztetxea.wordpress.com webgunea berritzen ari gira. Bertan aurki daiteke gure jarduerari buruzko informazio nagusia, eta sare sozialetan ere zabaltzen ditugu gure berriak. Horrezgain asanbladan parte hartzeko ateak irekiak dira. Ostiralero biltzen gira, 20:00etan gaztetxean. Bertan hartzen ditugu erabaki nagusiak, eta nahi duen orori irekia da.\nEhKz, gazte proiektu komunikatiboa abian da!\n« Baxoa euskaraz… euskarazko ikasketei oinarrizko ezagupen bat onartzeko! »


2019ko uztailaren 20a, larunbata | Ordua Euskal Herrian 20:36:52\nÂ«Itsasoan urak handi dire, /murgildu nahi dutenentzat/gure herriko lanak handi dire,/astun dire, gogor dire,/zatiturik gaudenontzatÂ» (Julen Lekuona).\nEuskal herritarra bazara eta egun bizi dugun egoera politikoa hauskorra dela iruditzen bazaizu. Uste baldin baduzu ezinbestekoa dela, bakea lortuko bada, euskal herritar guztien eskubideak errespetatzea salbuespenik gabe; elkarrizketan sakontzeko biolentziarik gabeko egoera ezinbestekoa dela. Errespetuaren ideiarekin bat bazatoz; zehazkiago, errespetua Euskal Herriari eta euskal herritarrek erabakitzen dutenari. Zure ekarpena egin nahi baduzu bake prozesuak aurrera egin dezan, zure esparruan, zure eskualdean, lagunekin, lankideekin, bakarrik... Edo besterik gabe zure diru ekarpena egin nahi baduzu. Hamaika aldiz entzun baldin baduzu herritarren parte-hartzea funtsezkoa dela bake prozesua bizkortzeko, baina ez dakizu oso ongi zer egin zenezakeen. Milakabilaka da zure parte hartzea ahalbidetzeko formula. Milakabilaka ariketaren bidez olatua egiteko beste herritar batzuekin batera. Geldiezina izanen den olatua. Atzeraezina izanen den prozesua.


Braillea euskaraz ikasteko metodoa garatu du Hezkuntza Departamentuak - Nafarroa - euskalerriairratia.eus\nBraillea euskaraz ikasteko metodoa garatu du Hezkuntza Departamentuak\nEuskalerria Irratia 2022-05-11 07:53\nPunttuka metodoa, CREENAko profesionalek egin dute, materialak Haur eta Lehen Hezkuntzako ikasleei zuzenduta daude. Ikusmen arazoak dituzten ikasleek beren klasekideekin batera erabili dezakete metodoa.\n2018tik 2021era bitartean, Nafarroako Hezkuntza Bereziko Baliabide Zentroko (CREENA) profesionalen taldeak metodoaren kartillak eta baliabide osagarri ugari sortu ditu. Material guztia Haur eta Lehen Hezkuntzako ikasleentzat eta eskolatzearen edozein unetan Braille ikasi behar duten ikasle guztientzat da.\nTaldearen eguneroko lanean, euskarazko Braille irakurketa- eta idazketa-metodo berritzaile, inklusibo eta motibatzailerik ez zegoela ikusi zen, eta ONCEk elementu horiek hartu zituen kontuan 2017an BRAITICO (Alfabetizazioko Braille Metodoa eta Irakurle-Idazle Gaitasuna) gaztelaniaz egiteko garaian. Beraz, ikusmen taldea euskarazko material berri bat egiten hasi zen artisau-eran, inongo argitaletxetara jo gabe, berritzailea eta inklusiboa izango zena eta materiala ikaskideekin partekatzeko aukera emango zuena, benetako inklusioa sustatuz eta DUA, Ikaskuntzaren Diseinu Unibertsalaren oinarri diren printzipioak betez, irudikapen-bitarteko ugari eskaintzen baititu:\nBi dimentsioko irudiak sartzea, ikusmen-desgaitasuna duten pertsonen ikusmena eta ukimen aktiboa hobetzeko.\nHiru dimentsioko objektuak sartzea, edukia hobeto ulertzeko.\nTaldeak landutako eta landutako letrekin lotutako bideoekin (bertsoak, olerkiak, abestiak) lotzen diren QR kodeen bidez soinu-edukiak sartzea.\nPunttukak 34 kartilla ditu, eta horietan honako hauek sartzen dira: fonema guztiak, alderantzizko silabak, letra larriko zeinua, gaztelaniaren berezko fonemak, fonema bikoitzak eta puntuazio-zeinuak. Erabilitako hiztegia Nafarroako euskararen hiztegi ohikoenak barne hartuta hautatu da, eta, ikaskuntza-ordenan, Braillearen berezitasunak eta euskararen ezaugarriak hartu dira kontuan, 1993an Bilboko CRIk (Ikusmen-desgaitasuna duten ikasleen hezkuntza-inklusiorako Baliabideen Zentroa) landu zuen lehen kartillan ezarrita zeudenak.\nPuntukak baliabide osagarriak ere baditu, hala nola QR kodearen bidez horien lokuzioa duten poesiak biltzen dituen liburu bat; taldearen YouTubeko kanaleko bideoekin lotzen diren QR kodeak dituen dokumentu bat, bertso, kantu eta olerkiekin; 5 bagoi dituen jostailuzko tren bat, zuzeneko eta alderantzizko silabak eta kartillen osagarri diren hiru dimentsioko objektuak lantzeko.


Eskola egutegia - Lan Harreman Gizarte Langintza Fakultatea - Lan Harreman eta Gizarte Langintza Fakultatea - UPV/EHU\n2020-2021 Antolakuntza Akademikoa\nGraduko eta Gradu Bikoitzeko aurreikusitako klaseko ordutegiak\nGradu eta Gradu Bikoitzako ohiko eta ezohiko deialdietako azterketak\nIkasketa amaierako aparteko azterketak\nKredituak aitortzea eta transferitzea Graduko ikasketetan\n(Beste leiho bat zabalduko du)2020/2021 Eskola egutegia (pdf ,72,74 Kb)\n(Beste leiho bat zabalduko du)Lehenengo lauhilekoa (pdf ,183,72 Kb)\n(Beste leiho bat zabalduko du)Bigarren lauhilekoa (pdf ,175,94 Kb)\n(Beste leiho bat zabalduko du)Gradu bikoitzeko ordutegiak Elkanokoekin (pdf ,140,09 Kb)\n(Beste leiho bat zabalduko du)Tutoretza aldaketa puntualaren inprimakia (pdf ,21,64 Kb)\n(Beste leiho bat zabalduko du) Tutoretza ordutegiak\n(Beste leiho bat zabalduko du) Tutoretzen betetze-erregimena\n(Beste leiho bat zabalduko du)Gradu eta Gradu Bikoitzako azterketen datak (pdf ,118,33 Kb)\n(Beste leiho bat zabalduko du)Gradu bikoitzeko azterketak Elkano azterketekin (pdf ,106,94 Kb)\nkasketa amaierako deialdirako eskaria egin ahal izango dute ikasketak amaitzeko gehienez ere 30 kreditu falta dutenek (GRALa kontuan hartu barik).\n• Eskariak aurkezteko epea 2019ko azaroaren 19tik 29ra bitartean izango da, biak barne.\n• Azterketak matrikularen arabera irakasgai, talde eta deialdiaren ardura daukaten irakasleek egingo dizkiete eskatzaileei.\n• Ikasketa amaierako deialdia eskatzean, ikasleak eskatzen du ikasketak bukatzeko falta zaizkion kreditu guzti-guztien azterketak aurreratzea.\n• Ikasketa amaierako deialdia eskatuz gero, ezin izango da eskaria baliogabetu, ezta kreditu batzuetarako ere.\nAzterketak urtarrileko ohiko deialdiko azterketen garaian egingo dira.\nIkasketa amaierako deialdia eskatzean, ikasleak ohiko deialdia aurreratzea eskatzen du. Beraz, ezohiko deialdia (uztailekoa) baino ez zaio geratuko gainditzen ez dituen kreditu aurreratuak errekuperatzeko.\nIkasleek irakasgaiak ebaluazio bereziaren bidez gainditzeko eskariak egin ahal izango dituzte ikasturte bakoitzeko irailean eta martxoan. Eskariak egiteko azken eguna hilaren 5a izango da kasu bietan. Ikastegiko Epaimahai Bereziak irailaren edo martxoaren 15a baino lehen hartu beharko du erabakia.\nIrakasgaiak ebaluazio bereziaren bidez gainditzeko eskaria aurkezteko, baldintza guzti hauek bete beharko dira:\nTitulazioan ebaluazio bereziaren bidez gainditu daitezkeen kredituen % 90 gaindituta edukitzea. Ezin izango da inola ere ebaluazio berezirik eskatu Gradu Amaierako Lanerako eta Practikumerako.\nBaldintza hauek betetzeak ez du esan nahi automatikoki irakasgaiak ebaluazio bereziaren bidez gaindituko direnik. Gainditzea edo ez gainditzea kasuan kasuko epaimahai bereziak adostu beharko du.\nEpaimahai Bereziak onartuko ditu baldintza hauek betetzen dituzten eskari guztiak:\nEbaluazio berezia eskatzeko baldintzak bete arren aurreko atalean adierazitako baldintzak, irakasgaia ebaluazio bereziaren bidez gainditzea dakartenak, betetzen ez direnean, ikastegiko Epaimahai Bereziak honako hauek izango ditu kontuan eskaria ebazteko:\n1. Epaimahaiak ebaluazio berezia onartuko du baldintza hauek guztiak betetzen direnean:\nTitulua lortzeko, ikasleari gehienez 16 ECTS gelditzen bazaizkio.\nIkasgai bakarrerako eskatzen bada.\nLehenago beste irakasgairik gainditu ez bazaio ebaluazio bereziaren bidez.\nEspediente akademikoan batez besteko 7ko nota badu, gutxienez.\nIrakasgai horren azken deialdi ofizialean aurkeztu bada eta 3ko kalifikazioa atera badu, gutxienez.\n2. Edonola ere, kasuan kasu, epaimahaiak bestelako inguruabarrik ere har dezake kontuan.\n3. Bestalde, agindua ematen da irizpide hauek argitara emateko dagokion ikasturteko matrikula egiteko aldia baino lehen.\n2020ko irailaren 10etik 30arte (biak barne)\n(Beste leiho bat zabalduko du)Kredituen onarpen automatikorako taula (pdf ,172,47 Kb)\n(Beste leiho bat zabalduko du)Irizpideak kredituak aitortzeko egiaztatutako esperientzia profesionalagatik edo lan esperientziagatik (pdf ,69,50 Kb)


By Pello Urzelai | 2015-11-01\nUdazkeneko gau horietako bat, ilbera eta hego ikutuarekin. Ilargiak buelta emateko gau bat, Anariren estraineko kontzerturako Altsasun. Anariren musika inguratu eta sentimendu izkutuen zirrikituetatik barnera sartzen den horietako da, harrapatu eta astindu egiten du. Emanaldi bakoitza barne bidaia bat da, edertasunak eta biziminak lagunduta. Altsasuko emanaldiak badu berezitik. Altsasun lehen aldiz jotzeaz gain, BERRIA eta…


John Wain - Wikipedia, entziklopedia askea.\nJohn Barrington Wain (Stoke-on-Trent, Staffordshire, Ingalaterra, Erresuma Batua, 1925 - 1994) ingelesezko poeta eta saiakera-idazlea izan zen.\nStoke-on-Trent, 1925eko martxoaren 14a\nOxford, 1994ko maiatzaren 24a (69 urte)\nNewcastle-under-Lyme School (en)\npoeta, idazlea, antzerkigilea, eleberrigilea, unibertsitateko irakaslea, kazetaria eta literatura-kritikaria\nNewcastlen eta Oxfordeko Unibertsitatean egin zituen ikasketak. 1946tik 1949ra bitartean, Oxfordeko St. John's Collegen aritu zen lanean, eta 1949tik 1955ra artean ingeles literaturako eskolak eman zituen Readingeko Unibertsitatean. Gainera, poesia-irakasle izan zen Oxfordeko Unibertsitatean, 1978. urte arte.\nBere garaiko ingeles gizartearen kritikari zorrotza izan zen. Bere eleberri ospetsuenean -Hurry on down (1953, Jaitsi berehala)-, eskolan eta etxean jasotako heziketaren arrastorik txikiena gainetik kendu nahi duen gazte aske baten abenturak kontatzen ditu. 60. hamarkadan britainiar gizartea gogor kritikatu zuen Angry Young Men taldeko kide ezaguna izan zen.\nBeste zenbait lan aipagarri: Living in the present (1955, Oraina bizitzen), The contenders (1958, Lehiatzaileak), A travelling woman (1959, Emakume bidaiaria), Strike the father dead (1962, Jo ezazu aita hila), The young visitors (1965, Gazte bisitariak). Kontakizun laburren artean aipagarriak ditu: Nuncle (1960), Death of the hind legs (1966, Atzeko hanken heriotza), A winter in the Hills (1970, Negua muinoetan), The life guard (1971, Soroslea). Poemak: Mixed feelings (1951, Sentimen nahasiak), Weep before God (1961, Negar egin Jainkoaren aurrean), Feng (1975); Saiakera-lanak: Interpretations (1955, Interpretazioak), Preliminary essays (1957, Aurretiazko saiakerak); Essays on literature and ideas (1963, Literatura eta ideiei buruzko saiakerak).\nAzken aldaketa 24 otsaila 2019(e)an, 10:56(e)tan\nOrriaren azken aldaketa: 24 otsaila 2019, 10:56.


[KRONOLOGIA] Sei hilabete bete dira Eitzagako hondakindegia amildu zenetik - Zaldibar - Anboto.org\n[KRONOLOGIA] Sei hilabete bete dira Eitzagako hondakindegia amildu zenetik\nJone Guenetxea 2020-08-06 11:15\nSei hilabete eta gero, Alberto Sololuzek eta Joaquin Beltranek desagertuta jarraitzen dute. Zer gertatu da hilabete hauetan?\nZaldibarko Eitzaga auzoko Verter Recycling hondakindegian lur-jausia gertatu zen otsailaren 6an. Bertan lanean ziharduten bi langile hondakinen azpian harrapatuta gelditu ziren: Alberto Sololuze eta Alberto Beltran.\nBi langileen bila hasterakoan larrialdi zerbitzuek hainbat arrisku aurkitu zituzten. Alde batetik, amiantoa. Bestetik, sutea piztu zen. Airearen kalitatearen neurketek datu kezkagarriak azaleratu zituen. Dioxina eta furano tasa altuak topatu zituzten otsailaren 9ko airearen kalitatearen neurketetan. Albisteak haserrea piztu du inguruko herrietan. Bestalde, hondakindegia amildu aurretik, arau-hausteak zeudela jaso zuen Jaurlaritzak uztailean egindako ikuskaritza batek.\nEgoera honen aurrean, Eitzaga auzoko bizilagunek albo kalteak jasan dituzte hilabete hauetan. Instituzioen aldetik informazio falta salatu dute. Osasun azterketak egitea eskatu dute, baina ez dute erantzunik jaso. Zaldibar Argitu plataformak hainbat mobilizazio antolatu ditu gertatutakoaren erantzukizunak argitu daitezen eskatzeko. Jendetsuena otsailaren 15ean antolatu zuten. Ermutik, Eibartik eta Elgetatik irtendako zutabeek Eitzaga auzoan bat egin zuten. Konfinamenduan ere hondakindegian gertatutakoa argitzeko eskatu dute.\nApirilean aditu talde bat Zaldibarko zabortegiko lur-jausiaren arrazoiak ikertzen hasiko zela azaldu zuen Ingurumen Sailak. Maiatzean berriz, Europako Batzordeak Zaldibarko zabortegian gertatutakoa aztertuko duela publiko egin zen.\nBestalde, epaitegietatik uztailaren bukaeran heldu zen albistea. Eitzagako zabortegiko jabeak atxilotu zituzten, eta epailearen aurretik pasatu eta gero aske utzi zituzten.\nEkaitz Herrera 2020 abu 06 Zaldibar\nSei hilabete pasatu dira Eitzagako Verter recycling zabortegia amildu zenetik. Urte erdia Joaquin Beltran eta Alberto Sololuze beharginak harrapatu...


Dominei tiraka - Bizkaiko Hitza\nDatorren astean, Lur Gaineko Munduko Sokatira Txapelketa jokatuko da Getxon. Bizkaitik joango diren hiru taldeek dominak irabazteko itxaropena dute.\n2021, irailak 10 Albisteak, Bizkaia, Kirola 58\nIbai Marurri Bilbao\nDatorren eguenean —irailaren 16a— hasiko da Lur Gaineko Munduko Sokatira Txapelketa, Getxon. Hemezortzi herrialdetako ia 600 kirolari etorriko dira; 39 klubek eman dute izena, eta, guztien artean, 73 talde osatu dituzte. Eguenean eta barikuan, kluben arteko lehia izango da; zapatuan eta domekan, berriz, selekzio nazionalen artekoa. Iaz jokatu behar zen txapelketa da, COVID-19aren pandemiagatik atzeratutakoa. “Hasieran uste genuen txanda pasatuko zutela, nazioarteko federazioarentzat errazena hori zelako. Baina guretzat gogorra izango litzateke. Euskal Herriko Herri Kirolen Federazioak eta euskal erakunde publikoek lan itzela egin dute hori eragozteko”, azaldu du txapelketako komunikazio arduradun Amaia Ocarinek. “Nazio moduan joaten gara mundu osora txapelketetan lehiatzera; oraingoan, Euskal Herrira etorriko dira mundu osotik, euskal selekzioarekin lehiatzera. Hori itzela da guretzat”, esan du Euskal Herriko Herri Kirol Federazioko presidente Igor Duñabeitiak.\nEuskal Herriko lau klubek parte hartuko dute: Getxok, Erandioko Goiherrik eta Laukizko Gaztedik, Bizkaitik; Mutrikuk, Gipuzkoatik. “Kirolariak kementsu, ilusioz eta gogor daude; puntu-puntuan Euskal Herriko lur gaineko txapelketak jokatu ondoren. Apur bat deskantsatu dute, eta, orain, datorren asterako prestatzen ari dira”, esan du federazioko buruak. Uste berekoa da Gaztediko presidente Jose Antonio Goirigolzarri Litri ere. “Ondo prestatuta gaude: Euskal Herriko txapelketa denak irabazi ditu Gaztedik, eta prestakuntza ere ondo daroagu”. Dominaren bat etxeratzeko asmotan joango dira Goiherrikoak ere: “Ahal izan dugun ondoen prestatu gara. Gure asmoa izan da aurten txapelketaren bat irabaztea, baina ezin izan dugu lortu. Gaztedi gu baino indartsuago egon da. 560 kilokoan zeozer polita egitea da gure helburu nagusia, dominaren bat lortzeko”, esan du lehen taldeko teknikari Gorka Astorkizak.\nKirolariak eta teknikariak batuta, 40 lagun inguru joango dira Laukiztik Getxora. Hilaren 16an, gizonezkoen 560 kilokoan, A eta B taldeak lehiatuko dira eurenetik. Emakume talde bat ere egongo da, 500 kiloko proban. 580 kilokoan, talde mistoa aurkeztuko dute. Hilaren 17an, 640 kilokoan, gizonezkoen talde bat izango dute, eta, 540 kilokoan, emakume taldea. Talde bi izango dituzte Goiherrikoek ere 560 kilokoan; ez dute ziur oraindik 23 urtez azpiko talde mistoa osatuko duten. Guztira, 20 kirolari joango dira Erandiotik.\nZapatuan eta domekan, berriz, Gaztedikoek Euskal Herriaren ordezkari modura tiratuko dute. “Normalean, Euskal Herriko Txapelketa irabazten duenak ordezkatzen du Euskal Herria. Pisu txikietan sano gaitza da taldea orekatzea; hala ere, nik uste beste kluben bateko batzuk sartuko ditugula. Pisu nagusietan, berriz, eskas geratzen gara, eta 720 eta 680 pisuetarako beste klubekin batzen gara selekziorako”, azaldu du Litrik. Goiherri ere saiatuko da 680 eta 640 kilokoetan Mutrikukoekin eta Gasteizko tiratzaile batzuekin taldea osatzen.\nBi taldeetako ordezkarientzat, “izugarria” da etxean lehiatu ahal izatea. Uste dute sokatirarentzat bultzada bat izango dela. “Gure kirol hau Euskal Herriari erakutsi ahal izango diogu”, esan du Astorkizak. Duñabeitia ere ados dago: “Astebetez, hedabide guztietan agertuko gara. Herri kirolak gogorrak dira, sakrifizioa eskatzen dute, baina euskal nortasunaren parte dira. Jendeak ezagutu, maitatu eta praktikatu egin behar ditu”.\nLitrik kezka agertu du txapelketa pasatzean zer gertatuko den. Badaki tiratzaile batzuek proba honetan lehiatu arteko konpromisoa hartu dutela, eta, gero, uzteko asmoa dutela. “Askok esango dute ‘honaino ailegatu naiz, eta utziko dut’. Guk zorte handia dugu. Gazte asko dugu, eta jarraituko dute. Baina lur gaineko talde gutxi daude Euskal Herrian: Bizkaian, Goiherri, Akelarre, Getxo eta gu, Uribe eskualdean guztiak; Gipuzkoan, Mutriku”. Esan du Suitzan, Alemanian, eta Ingalaterran askoz talde gehiago dituztela, eta horrek haien liga lehiakorrago bihurtzen duela. “Europako edo Munduko txapelketetara beldur apur bategaz joaten gara. Gure liga eskasa da, talde gutxi daudelako. Gurearen aldean, haienak gogorrak dira, eta, haiekin lehiatzean, igartzen da. Hemen talde bigaz-edo izan dezakezu lehia; gehiago ez”.\nAstorkizak ere beldur bera agertu du txapelketa ondorenerako. “Gure asmoa zen mundialari esker kirola zabaltzea, baina orain ezkor antzekoa naiz. Jende nagusia dugu. Jende berria topatzea ez da erraza. Guk badugu asmoa jarraitzeko. Beteranoetako batzuek jarraituko dute. Gure asmoa da horiekin eta gazteekin talde bat sortzea, eustea. Hori da gure ilusioa”.\nLitrik azaldu du lur gainean udan egiten dela gehienbat. “Sano gogorra da gazteentzat. Europako edo Munduko txapelketak beti dira irailean; beraz, oporretara joateko mugatuta zaude. Ez dakizu noiz joan. Kirol amateurra da, baina profesional baten moduan zaindu behar duzu”. Gainera, pisuak “obsesionatuta” bizi direla esan du: “Pisu txikietan, batez besteko pisua 70 kilo dira. Egunero pisatzen gara. Ez da bakarrik entrenatzea: korrika egin, gimnasiora joan. Denbora guztian zaude zeure buruari esaten pisuan sartu behar duzula. Oso gogorra da. Goma gainekoa ere gogorra da, baina, behintzat, udan oporrak dituzu”.\nMunduko Txapelketa pasatzen denean, Euskal Herriko goma gaineko txapelketak hasiko dira. Sokatira modalitate horretan talde gehiago daude Euskal Herrian, baina tiratzaile gutxiago; lur gainekoan, berriz, talde gutxiago, baina askoz tiratzaile gehiago.\n+ Kirolariak burbuiletan egongo dira\n+ Selekzio nazionalak


Lan munduan ere, euskaraz : Oarsoaldeko Hitza\nIdeia lehiaketa bat antolatu dute Oarsoaldean, euskarak arlo sozioekonomikoan duen garrantziaz hausnartzeko, eta enpresetan euskararen sarbidea bermatzeko.\nDon Bosco Lanbide Heziketa Institutuko bi ikasle karrozeria lanak egiten.\nOtsailaren 16an 14:00etan amaituko da Zure enpresan, euskara zure esku lehiaketarako lanak aurkezteko epea, eta Don Bosco Lanbide Heziketako Institutuko harreran aurkez daiteke memoria; posta elektronikoa ere erabil daiteke. 18 eta 30 urte arteko gazteek erantzutea falta da orain, ideiak eta proiektuak aurkeztea, Oiartzualdeko enpresetan euskarari tartea zabaltzeko.


LAEMZek dituen hainbat azpiegitura:\nEuskadiko Sare Hidro-Meteorologikoa, 90 estazio-meteorologiko dituena denbora errealean konektatuta. Horiek Foru aldundiek, URAk eta DAEMek kudeatzen dituzte. Estazioek neurtzen dituzte bai parametro meteorologikoak, bai ibaien emaria, bai ibaien uraren parametro fisiko eta kimikoak. Estazio bakoitzera konektatutako sentsoreen kopurua oso aldakorra da, estazio batzuek parametro meteorologikoak baino ez dituzte neurtzen eta beste batzuek, aldiz, parametro hidrologikoak ere neurtzen dituzte. Argibide gehiago nahi izanez gero, jo ezazue web orri honen “Estazio meteorologikoak” izeneko atalera eta “i” botoia sakatu.\nPunta Galeako aire garbiko radar profilagailua. Haizea geruzaka neurtzen du, baita 60m-tik 7000 m-rako atmosferaren tenperatura birtuala ere.\nEuskadiko sei kaietan plataforma hidro-meteorologikoak. Horiek 10 minuturo neurtzen dituzte parametro ozeanografikoak zein meteorologikoak.\nUr sakonetako buiak. 600 m-ra kokatuta, ordu erdiro Matxitxako eta Donostia inguruko parametro ozeanografiko eta meteorologikoak neurtzen ditu.\nAtmosferako deskarga elektrikoak detektatzeko sarea. Hiru azpisare ditu, horietako batek frekuentzia altuan (VHF) lan egiten du, beste batek frekuentzia baxuan (LF) eta azkenak ,LINETekin elkarlanean, oso frekuentzia baxuan. Tximisten datuak denbora errealean ematen dizkigute.\nGlobo zunda meteorologikoen jaurtitzaile automatikoak. Arteaga-Gautegizen kokatuta, Bir International Center eraikinean hain zuzen. Bere funtzio nagusia hauxe da: globo zundak jaurtitzea, horiek neurtuko dituzte atmosferaren altuera ezberdinak, tenperatura, hezetasuna, presioa eta haizea; horrela, ezagutza eta iragarpen meteorologikoa hobetuko dugu.


Duela bi urteko Korrikako argazkiak | Otamotz\nGaur, 11:00etan, Korrika Txikia egingo dute Urretxu eta Zumarragako ikastetxeetako ikasleek. 19:00etan, bertsolariek herriko tabernetan abestuko dute. Gaurko ekitaldiekin bukatzeko, 22:30ean bertso-desafioa egongo da gaztetxean.\nKorrika bihar helduko da. 10:00etan sartuko da herrira. 11:00etan hamaiketakoa egingo dute Areizaga-Kalebarren plazan eta 12:00etan Txan magoaren ikuskizunaz gozatu ahal izango da toki berean. 14:30ean herri bazkaria egingo dute Gernikako Arbola plazan. 16:00etan bazkaloste musikatua egongo da.\nHorra hor duela bi urteko argazki batzuk.


2018ko abenduaren 19a, asteazkena | Ordua Euskal Herrian 13:14:52\nGasteizen sexualitate anitzen alde egindako manifestazioa (Arg: Gasteiz Hoy)\nOME Osasunaren Mundu Erakundeak 1990eko maiatzaren 17an kendu zuen homosexualitatea buruko gaixotasunen zerrendatik, eta ordutik LGTBIfobiaren aurkako eguna ospatzen da. Honen harira, agerraldia egin da asteazkenean Gipuzkoako Foru Aldundian, Gorroto Delituei Begirada Orokorra proiektua (OSGI) aurkezteko. Lesbiana, gay eta transexualei arreta ematen dien Aldarte zentroak garatu du ikerketa, eta orientazio sexuala eta genero identitatearekin lotutako gorroto delituak azaleratu ditu.\nCristina Ruedak hartu du hitza Aldarteren izenean. Esan du 2016an sexualitatearekin lotutako gorroto delituen 30 salaketa jaso zituela Ertzaintzak Gipuzkoan, Bizkaian eta Araban. Horietatik 21 Bizkaian izan ziren. Nafarroan, aldiz, hamar izan ziren, beraz, 40 salaketa Hego Euskal Herrian. Hala ere, Ruedak nabarmendu du eraso gehienak ez direla salatzen.\nLes Bascos elkartearen txosten baten arabera, Ipar Euskal Herrian ere erasoak gora egiten ari dira, eta nabarmendu dute adingabeek egoera bereziki arriskutsua bizi dutela, besteak beste, Interneten.\nNafarroako Gobernuak adierazpen instituzional bat izenpetu du, aldarrikapenari babes osoa emanez. Uxue Barkosen gobernuak lehen aldiz bat egin du LGTBIfobiaren aurkako eguneko aldarrikapenarekin.\nGasteizen 15 eraso\nGasteizko Transbollomarika Sareak sexualitateari lotutako 15 gorroto delitu erregistratu ditu 2017an, Hala Bedik jaso duenez.\nLumagorri HAT heterosexismoaren aurkako taldeak informe bat landu du kasu guztiekin, Gasteizen arlo honetan egin den lehenengoa. Dokumentuak dioenez, 15 kasu hauek “agerian uzten dute sexualitatearen eta genero identitatearen aurkako gorroto delituen Tokiko Behatoki baten beharra”.\nInformeak nabarmendu du norma heterosexuala betetzen ez duten pertsonen aurkako erasoak zailak direla antzemateko; izan ere, gorroto moldeak asko eta anitzak dira, eta normalean “larrienak bakarrik egiten dira publiko”: erailketak, eraso fisikoak edo gorroto adierazpen publikoak.\n15 erasoak horrela banandu ditu Lumagorrik: bi irainengatik, zortzi diskriminazio zuzenagatik, bi jazarpenagatik, bi intragenero diskriminazioagatik eta beste bat diskriminazio anizkunagatik.\nHorietatik guztietatik, %57 espazio publikoan gauzatu ziren eta %44,8 hezkuntzaren arloan. Bestalde, azpimarragarria da erasoen erdia baino gehiago (%53,3) osasunaren arloan gauzatu zirela, eta lan arloan, aldiz, %28. Orobat, erasoen %43 kulturaren munduan jazo ziren, eta %28 kirolean.\nHala Bedik eraso bakoitzaren deskribapen fitxa argitaratu du lotura honetan.\n“Ez dugu ahaztu behar LGBTIfobia gehien hedatuta dagoen gorroto-moduetako bat dela eta 70 herrialde baino gehiagotako zigor-kodeetan instituzionalizatuta dagoela eta zigor-kode horietan genero-orientazio, -identitate eta -adierazpen desberdinen arau errepresoreak biltzen direla. Hori guztia, ahaztu gabe herrialdeek gaur egun ere aurreikusten dutela LGTBI kolektiboari heriotza-zigorra aplikatzeko aukera, baita kolektibo horrek herrialde askotan aurre egin behar dien gorroto-krimen kontaezinak ere”, adierazi du prentsa-ohar bidez Gehitu gay, lesbiana eta transexualen elkarteak.\nEremu nazionalean ere jarri du begirada gehituk: “Ezin dugu aipatu gabe utzi gure inguruan oraindik ere badaudela jatorrian sexu-aniztasunaren eta genero-aniztasunaren aurkako gorrotoa eta intolerantzia duten delituak”.\nHorregatik guztiagatik, Gehitu elkarteak deialdi bat egin du maiatzaren 17an LGTBI+ kolektiboari eragiten dioten arazoak agerian jartzeko, eta “LGTBIfobiaren aurkako borrokan modu eraginkorrean laguntzen duten ekimen guztiak –lege-arlokoak nahiz pedagogia sozialeko eremukoak– antola daitezela” eskatu dute.


Klima-aldaketak 175 milioi haur ukituko lituzke urtean hurrengo hamarkadan | Consumer\nKlima-aldaketak 175 milioi haur ukituko lituzke urtean hurrengo hamarkadan\nSave the Children GKEak dioenez, hondamendi naturalak malnutrizioaren eta malaria eta beherakoa bezalako gaixotasunen areagotzearekin konbinatuko dira.\nSave the Children Nazio Batuen klimari buruzko goi-bileraz baliatu zen, Bartzelonan, “Berotze globala bizitzen: haurren biziraupena klima aldakor batean” txostena aurkezteko. Txosten horretan ohartarazi zuen klima-aldaketa dela XXI. mendeko haurren osasunerako arriskurik handiena. GKEaren arabera, hondamendi naturalen (uholdeak, zikloiak, lehorteak, etab.) hazkundeak urtean 175 milioi adingabe ukituko ditu. hurrengo hamarkadan.\nHondamendi natural horiek “malnutrizioa eta haurren heriotza-tasa handienak eragiten dituzten gaixotasunak areagotzearekin konbinatuko dira”, hala nola malaria eta beherakoa.\nUrtero milioi bat haurren bizitza amaitzen duen beherako hori %10 handituko da 2020ra arte, klima-aldaketa dela eta. Malnutrizioak 178 milioi adingaberi eragiten die eta urtero 3,2 milioi heriotza eragiten ditu. “2050ean 25 milioi haur ukituko ditu”. Save the Children-ek dioenez, malariak urtero milioi bat haur hiltzen ditu, eta “2080an 320 milioi pertsona gehiago ukituko ditu”.\nHorregatik guztiagatik, GKEak munduko liderrei eskatu zien “Kopenhageko klimaren negoziazioetan klima-aldaketari buruzko anbizio handiko akordioa sinatzeko konpromisoa har dezatela, baliabide gutxien dituzten haurrei beren ondorioak jasaten laguntzeko”.\nRudolph von Bernuth Save the Children-eko Larrialdietako zuzendariak esan zuenez, “gaur egun, haurrak hil egiten dira klima-aldaketaren ondorioz, eta, presazko ekintzarik gabe, heriotza horiek areagotu egingo dira”. “Ia bederatzi milioi haur hiltzen dira urtero bosgarren urtebetetzea baino lehen, beherako edo pneumonia bezalako gaixotasunen ondorioz. Klima-aldaketak okerrera egingo du mehatxu horiek”, esan zuen Von Bernuthek, eta hau premiatu zuen: “Ez bada ezer egiten, klima-aldaketa munduko haurrekin hondoratze motel bihurtuko da”.\nSave the Childrenen txostenaren arabera, komunitate pobreenetako familiak izango dira kaltetuenak; izan ere, klima-aldaketak murriztu egiten ditu edateko ura eskuratzeko aukera eta elikagai elikagarriak lantzeko gaitasuna, handitu egiten du elikagaien prezioa eta zabaldu egiten ditu malaria daramaten eltxoak.\nNazio aberatsen erantzukizuna\nBestalde, Save the Children Españako zuzendariak, Alberto Soteresek, esan zuen “garapen-bidean dauden herrialdeetako haurrak ez direla klima-aldaketaren erantzule eta, hala ere, horiek direla kaltetuenak”. Horregatik, “nazio aberatsen erantzukizuna da, mendeetan zehar berotegi-efektuko gasak isurtzen aritu baitira, baliabide gutxien dituzten komunitateei klima-aldaketaren ondorioetara egokitzen laguntzea”, eskatu zuen Soteresek.\n“Munduko Berokuntza Biziz” programak gobernuei ere dei egiten die herrialde pobreenetako osasun-, ur- eta saneamendu-sistemak indartu ditzaten, klima-aldaketaren ondorioei aurre egin ahal izateko. Gainera, garapen-bidean dauden herrialdeek egoera zail horretara egokitzeko planak diseinatu behar dituzte, haurren berariazko beharrak kontuan hartuta.\naldaketa haurrak klimatiko millones-eu Save


Nola aktibatu saio hasiera automatikoa Google Play Jokoetan | Androidea\nNola egin Google Play Games jokoetan automatikoki saioa hasteko\nGoogle Play Games estandarra da Android telefono gehienetan. Play Store-tik deskargatzen ditugun jokoen zentroa da. Hemendik aurrera lorpenen historia, puntuazioak eta jokalarien profila aurkitzen ditugu. Dagoeneko gauza batzuk erakutsi dizkizugu plataforma honetan egin dezakegu. Gaur egun saio automatikoa egiten dugu arreta.\nGoogle Play Jokoekin bateragarria den joko bat jokatzen dugunetik, litekeena da gure profilean sartzeko baimena eskatzea. Arazoa da, aldian-aldian gertatzen den zerbait bada, gogaikarria izan daitekeela. Beraz, saio automatikoa aktiba dezakegu. Beraz, ez diguzu baimenik eskatu behar.\nOnena, Google Play Games saio hasiera hau aktibatzea oso erraza da. Lehenik eta behin, Android telefonoan ireki behar dugu aplikazioa. Bere barruan, hiru puntu bertikalen gainean klik egiten dugu pantailaren goiko eskuineko aldean agertzen direnak. Aukera pare bat agertuko dira, horietako bat ezarpenak izanik.\nEzarpenak sartuko ditugu. Aukera sorta bat lortuko dugu zerrenda moduan. Zerrenda horretan bilatu behar dugu interesatzen zaigun atala. Saio automatikoa edo. Izenekoa bilatu behar duzu hasi saioa automatikoki.\nAukera honen ondoan etengailu bat dagoela ikusiko dugu. Behar dugun gauza bakarra egin behar da etengailua aktibatzea. Google Play Jokoak desaktibatuta dago lehenespenez. Aktibatu ondoren, saio hasiera automatikoa errealitatea da. Prozesua horrela osatu dugu.\nModu honetan, Google Play Jokoekin bateragarria den joko bat erabiltzen dugunean, baimena eskatzeko aurreko urrats hori saltatzen dugu. Horrek esan nahi du jokoan sartzen garela zuzenean, askoz azkarrago eta erosoago erabiltzaileentzat.\nArtikuluaren bide osoa: Androidea » Tutoretzak » Nola egin Google Play Games jokoetan automatikoki saioa hasteko\nAndroiderako Supercell joko onenak\nGalaxy S10-en laugarren bertsioa ikusi da


Tsugaru Kaikyo Ferries Car eta Passenger Ferry Sarrerak\nTsugaru Kaikyo Ferries txartela erreserbak, ferry ordutegiak eta Tsugaru Kaikyo Ferries sarrerak eta Aomori eta Hakodate portuak bela informazioa.\nErreserbak Tsugaru Kaikyo Ferries sarrerak ez du inoiz izan errazagoa da, Tsugaru Kaikyo Ferries prezioak denbora errealean eta liburu merkeenak Tsugaru Kaikyo Ferries ferry eta Aomori eta Hakodate portuak online berehalako berrespena. Bidaiatzea Tsugaru Kaikyo Ferries modu azkar, erraz eta estresa free modu bat dago eta atzera berriro iritsi da. Erreserbak Tsugaru Kaikyo Ferries autoa edo bidaiari-ferryak Gurekin sarrerak eta gehiago aukerak eta malgutasuna gozatzeko.\nazken Tsugaru Kaikyo Ferries informazioa eta ordutegiak zeharkatu ferryak eta ferry Aomori eta Hakodate ferry portu eta erabilgarria turismo helmuga buruzko informazio buruzko informazioa barne portu bela With gure ibilbide zehatza eta hiriko mapak zure Tsugaru Kaikyo marraz lagunduko dizu Ferries ferry bidaia.\nAutoz bidaiatzen, zure familia Tsugaru Kaikyo Ferries ferry bat zeharkatu edo oinez bakarkako bidaiari liburu gisa eta zure helmuga freskatuko da, lasaia eta pozik iristen.\nTsugaru Kaikyo Ferries fantasiazko eta ferry Aomori eta Hakodate portuak ferry portu.\nFerry Ticket Prezioak eta Erreserbak Book Tsugaru Kaikyo Ferries sarrerak eta ferry Aomori eta Hakodate portuak online Ferryto.com at aldez aurretik, eta beti izango duzu gure merkeena eskuragarri ferry txartelaren prezioa merkeena gozatzeko.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Tsugaru Kaikyo Ferries ibilbidea, onboard ostatua eta ibilgailu mota guztiak ordaindu beharko da, eta hori benetan. Tsugaru Kaikyo Ferries txartelaren prezioa lortzeko eta zure ferry txartela erreserbatu segurtasunez online mesedez erabili denbora errealean ferryak ezkerreko formularioan erreserba on. Tsugaru Kaikyo Ferries buruz\nhainbat mila uharte osatzen dute, Japonia da naturalean etxean etxeko ferry ibilbide sare zabal bat. Bitartean Japoniako lau uharte nagusien, Honshu, Hokkaido, Kyushu eta Shikoku, elkarren zubiak eta tunelak artean lotuta, txikiagoa uharte gehien bakarrik itsasontziz iritsi zen. Hala ere, lau uharte nagusien artean, ferryak interesgarri bat ez bada bereziki azkarra, trenak, autobusak eta hegazkinak alternatiba izan daiteke,. etxeko ferryak gehienek garraio pertsonak, ibilgailuak eta zama. Laburragoa ibilbide ontzi txiki, auto pare bat eta bidaiari dozenaka batzuk bat egiteko gai dira, berriz, zerbitzatzen, atorrak handiak ibilbide luzeagoa lan. Larger ferryak ibilgailuak eta bidaiariak ehunka eraman ditzakete eta normalean erosotasun sorta batekin hornituta daude, besteak beste, bainu publikoak eta jatetxeak. Batzuk etorri ontzik izateaz.\ndistantzia luzeko ferryak On, bidaiariek hiru klase, klase 2nd, 1st klase eta klase berezia artean aukeratu du: 2nd ohe gabe klase aukerarik merkeena alfonbra edo tatami zerriak batekin espazioa Ohiko atseden. 2nd ohe batekin klase normalean 20% -40% garestiagoa 2nd class baino w o ohe / 4 12-inguru ohe batekin Logela. 1st class normalean 2nd class kostua bi aldiz w o ohe / 2 4-inguru ohe gela. klase bereziak normalean 2.5nd class kostua hiru aldiz 2 w o ohe / Ohe 2 buruz gela. Bizikletak ere egin daiteke ferryak kalera eraman. Arau nagusi gisa, bizikleta bat jarriz kostua 100 Yen buruz da bidaia ordu bakoitzeko. Beraz, a 9 orduko bidaia, adibidez, bizikleta baten inguruan 900 Yen kostua izango du.\nLau ferryak (Virgo, Venus, Blue Dolphin, Esan 2000) dira gaur egun zerbitzua lerroan, zortzi bidaiak Kopako egun bakoitzaren guztira.\nHakodate Ferry Terminal en argitsua eraikin moderno eta Aomori Ferry Terminal en bere panoramika terraza ikusgarria gehitu kolore are gehiago cruising esperientzia izateko.\ncrucero Hakodate eta Aomori helmuga turistiko erakargarri Mt barne barietate bat dute Hakodate eta Oirase area, eta, gainera, itsaski gozoak bere kokapenak urez inguratuta esker ezaguna.\ndistantzia luzeko gurutzaldi bat duten hotel-antzeko zerbitzuak eskaintzen ez bezala, lerroa Aomori eta Hakodate konektatzean casual cruising esperientzia bat eskaintzen bidaiarien beharrak besterik gabe, nahi lagunekin bidaia atsegina izan asetzeko, bela gozatu giro lasaia edo atseden lasai du 3-hr zehar. 40-min ride eta distantzia da 113km (70.2Miles)\nBlue Dolphin name of Origin: Izena Blue Dolphin Tsugaru Kaikyo Ferry kolore korporatiboa konpainiaren logo izurdeen batera, aukera Tsugaru itsasarteak bidez ibilbidea apiriletik maiatzera izurdeak ikusteko islatzen dator.\nluzera Guztira: 136.6 m (448.2 ft)\nNazioarteko tonaje gordina: 14,000t\nBidaiarien edukiera: 586 pertsona Abiadura: 20 korapilo\nIbilgailuen edukiera: 65 kamioiak edo 200 bidaiarien ibilgailu\nFerry txakur gela bat eta txakur bizkarreko bat du. Japoniako lehen ferry esaterako, bizkarreko bat izatea, txakur jabeek euren maskotak bidaietan itsas brisa freskagarria gozatzeko aukera ematen duena.\nOntzia halaber kabina aukerak eta instalazio berriak ez ohi ferryak ohiko, haurra gela bat eta hauts gela bat, bidaiari beharrak kontuan ere ez dira bizi erakargarria barietate bat eskaintzen.\nitsasontzi hau ez da Venus handiak, baina ondo hornitutako kabinak eta instalazio zabalak ditu. Virgo\nname of Origin: Virgo - birjina Zeus jainko eta jainkosa Themis jaio jainkosa.\nluzera Guztira: 134.6 m (441.6 ft.)\nNazioarteko tonaje gordina: 13,400t\nBidaiarien edukiera: 580 pertsona\nBigarren mailako gela zabalak dira, eta ezin hobeto horiek bidaia lasaigarri baten bila egokitzen dira. izurde Eskolak den bizkarreko maiatzetik ekainera bitartean ikusi ahal izango da.\nname of Origin: Zeus eta Dione alaba, Venus Olympian eta edertasunaren jainkosa (Afrodita greziar izena) izan zen. izen bereko planeta da normalean Morning Star edo Evening Star gisa ezagutzen.\nNazioarteko tonaje gordina: 14,400t\nBidaiarien edukiera: 590 pertsona\nAntzina distantzia luzeko ferry bat bezala erabili, hau da, lerro lau ontzi handiena da, eta instalazio nabarmena dauka. Bidaiariek (bi lagunentzako), lehen mailako kabinak (lau lagunentzat) eta bigarren mailako gelak bere bidaiaren helburua arabera luxuzko kabinak artean aukeratu ahal izango. Deluxe kabinak dira bikoteak luxuzko esperientzia bila gomendatzen da, eta lehen mailako kabinak nahi duten lagun edo maiteak bidaia jendetsu bat gozatu nahi dutenentzat aproposa, eta bigarren mailako gelak handiak dira taldeka bidaiatzeko edo banaka nahi dituztenentzat tarifak txikiagoa.\nname of Origin: Ontzia hasi zerbitzu 2000 honako buruzko Esan funtzionamendua bertatik. Bere izena bezala (esanahia "bedeinkatu mendia") dioen, mendian naturatik bedeinkatzeko aberatsa da.\nluzera Guztira: 110.3 m (361.9 ft)\nNazioarteko tonaje gordina: 4,700t\nBidaiarien edukiera: 78 pertsona\nAbiadura: 17.5 korapilo\nIbilgailuen edukiera: 30 kamioiak edo 70 bidaiarien ibilgailu\nHau ferry flota kide berriena da. Bigarren mailako gela ditu instalazio bakarra eta oinarrizko, baina, giro eroso garbi bat eskaintzen du.\nBest Tsugaru Kaikyo Ferries Sarreren prezioa Bermatzeko\nBest Prezioa Bermatua - Beti gure txikiena eskuragarri Tsugaru Kaikyo Ferries txartelaren prezioa eskaintzen dizugu, eta ez dago ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu kobratzen ezer extra zure ferry Visa Electron txartela txartela ordaintzeko gisa . Zure hautatutako Tsugaru Kaikyo Ferries autoa edo bidaiari-ferry txartela, onboard ostatua eta ibilgailu mota guztiak izango duzu zure ferry txartela ordaindu, eta hori benetan!\nNekez ekitaldi berean, biak barne, Tsugaru Kaikyo Ferries txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Tsugaru Kaikyo Ferries sarrerak erreserbatu mesedez klikatu hemen. Taldeak, Eskola eta Social Club Tsugaru Kaikyo Ferries Ticket Erreserbak\nFrankiziadun Group Bidaia Tsugaru Kaikyo Ferries - Ferryto.com pertsonal bat dedikatu eta merkean Tsugaru Kaikyo Ferries talde eta entrenatzaile party ferry bidaiarien erreserba zerbitzua eskaintzen eskuragarri ferry-tasak eskainiz.\nGure espezialista Tsugaru Kaikyo Ferries talde bidaia talde asko onena ziurtatzeko izango duzu eta zure bidaiari. baldintza bakarra talde deskontatutako bidaia ferry-tasak izateko da zure alderdia, gutxienez hamar pertsona eta bidaia izan behar du aldi berean. talde Tsugaru Kaikyo Ferries talde bidaiari buruzko informazio gehiago nahi izanez gero klikatu hemen. Tsugaru Kaikyo Ferries Ibilgailuen Merkataritza eta Salerosketan ferry Logistika pertsonal eta merkean Tsugaru Kaikyo Ferries merkantzien eta merkantzia ferryak erreserba zerbitzua eta ferry Aomori eta Hakodate portuak.\nlehentasunezko tasak eskainiz Merkataritza-operadore eta haulers den gain Ferry Logistika, gaur egun ere gai ferry merkantzien tasak herritar partikularrak, hala nola, garraio-furgoneta hartu zerbitzua Tsugaru Kaikyo Ferries ibilbide zerbitzua edozein nahi bezala eskaintzeko gai da. Informazio gehiago eta bat zure ibilgailu komertzial ferry crossing berehalako aurrekontua online mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Tsugaru Kaikyo Ferries txartela prezioak lortzeko gai zara, erabilgarritasuna, ikuspegi ferryak ordutegiak eta book Tsugaru Kaikyo Ferries autoa eta bidaiarien ferry gure eskuragarri txartelaren prezioa txikiena. Ferryto.com munduko lineako handiena ferry txartel banaketa-sarearen, Erresuma Batua, Frantzia, Espainia, Irlanda, Holanda, Ekialdeko Europa osoan to 80 Europako ferry operadore nagusien Tsugaru Kaikyo Ferries barne baino gehiago erreserbatu 1,200 ferry ibilbide osoko gaitasuna eskaintzen da, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz\nAukeratu Tsugaru Kaikyo Ferries ferryak merkeena ferry txartela eta ferry Aomori eta Hakodate portuak prezioak.


"Poesia ez da desagertuko, eboluzio prozesu batean dago, bide berrien bila" - Urduliz - Hiruka.eus\n"Poesia ez da desagertuko, eboluzio prozesu batean dago, bide berrien bila"\nAnder Zarraga 2021-07-28 11:24\nRosa Rubio poeta urduliztarrak Villa de Pasaia-Altamira Puente 2020 sariari esker argitaratu du Quién anda en la playa poesia-liburua. Gainera, orain gutxi, poesiari, emakumeari eta errealitate sozialari buruzko hitzaldia eman du Inola elkartearen egoitzan. Bere lanaz eta poesiaren munduaz hausnartu dugu beragaz.\nNolakoa da idazten duzun poesia?\nUste dut poeta orok duela bere ahotsagaz barruan duena adierazteko beharra, horregatik, niri buruz eta arduratzen zaizkidan gauzei buruz idazten dut. Poesiak balio du gizakia gizaki izaten jarraitzeko, eta, hori dela eta, esaten dut poesia oso gizatiarra dela, zer garen gogorarazten gaituelako. Liburuaren prologoa idatzi duen Elena Romanek dioen moduan: "Jakin ezazue nitaz, jakin ezazue munduaz". Beraz, esan dezaket nik nire munduaz idazten dudala.\nZer suposatu du zuretzako saria irabazteak? Isilune bat apurtzearen modukoa izan da. Esan dezaket hondoratuta nengoela, eta, urteetan idatzi gabe egon ondoren, berriro hasi nintzenean, jendeak animatu ninduen lehiaketa horretara aurkeztera.\nZeintzuk dira zure inspirazio iturriak?\nEmersonek esaten zuen moduan: "Poetek munduari egia bat ekarri gura diote". Niri errealitate sozialek asko hunkitzen naute, eta, horregatik, berriz ere idazten hasi nintzen Siriako errefuxiatuen harira; hondartzan Aylan umearen argazkiak asko hunkitu ninduen, eta islatu gura izan nuen errealitate hori nola barreiatzen den gure bizitzetan. Bestalde, nire bizitzan eragiten nauten kontuez ere idazten dut.\n"Niri errealitate sozialek asko hunkitzen naute, eta, horregatik, berriz ere idazten hasi nintzen Siriako errefuxiatuen harira"\nAdos zaude poesia gainbeheran dagoela esaten dutenakaz?\nPoesia apur bat ahaztuta dago, eta egia da ez dela gehiegi irakurtzen. Desagertuko dela eman arren ez dut uste horrela izango denik. Baina berreskuratu behar dugu, eta, gaur egun, inoiz baino beharrezkoagoa da. Esango nuke poesia eboluzio prozesu batean dagoela, bide berrien bila, eraldaketa prozesuan.\nNolako poesia idazten dute emakumeek?\nNik uste dut emakumeok munduan gure arrastoa uzteko behar handia dugula nonbait, askotan isilduak izan garelako, nahiz eta badirudi gure lekura bueltatzen eta ahotsa berreskuratzen ari garen. Jendeari gomendatuko nioke Elena Roman, Angela Figuera edo Natalia Sosa bezalako idazleak irakurtzea, emakumeei ahots hori bueltatzeko.


Datuek MONDRAGONek estrategia internazionalarekin asmatu duela berretsi dute — TUlankide MONDRAGON\nIosu Ugarte, MONDRAGONeko nazioarteko arloko zuzendaria Madrilen, hedabieen aurrean.\nMONDRAGON Korporazioak nazioartekotze prozesuei buruzko txosten bat aurkeztu du gaur Madrilen, globalizazioak etxeko ekonomian duen eragina neurtzeko helburua izan duena. Finean, azterketak 42 kooperatibaren ibilbidearen analisi konparatiboa egiten du, bi bosturtekotan izandako portaerari erreparatuta, 1990-1995 eta 2005-2010, eta bilakaera horrek salmentetan, etekinetan eta enplegu mailan dituen inplikazioak kontuan hartuta. Halaber, txostenaren xede nagusia izan da enpresa horietan nazioartekotzeko estrategiak izan dituen ondorio posibleak aztertzea, negozio zifra nagusiei eta enplegu mailaren bilakaerari buruz.\nEta ondorioek diote nazioartekotzeko prozesuen eragina esanguratsua dela, bai etxeko enpresan, bai balantze bateratuan. Multilokalizatu diren enpresek (atzerrian filial produktiboak ireki dituztenak baina jatorrizko ingurune lokaletik deslokalizatu gabe) nabarmen aurrera egin dute beren aldagai guztietan, baita planta nagusietan enplegua sortu ere. Horrenbestez, multilokalizazio prozesuen eragin positiboaren teoria egiaztatu da –MONDRAGONek dagoeneko azken 25 urteotan praktikan jarri du–, enpresa sendotzeko bermerik onen gisa eta, ondorioz, enplegu maila mantentzeko.\nNazioartekotzea, aukera saihestezina\nAzterketak nazioartekotzeko estrategiaren balioa berresten du, eta argi eta garbi negozio aukeratzat hartzen du mende honetako enpresa testuinguruan, indar guztia nazioartekotzeko eragiketen arriskuan jartzen zuten mito faltsuak suntsituz.\nHauek dira azterketatik eratortzen diren ebidentzietako batzuk:\n- Planta matrizeen salmentak handitu egiten dira enpresa globalizatuta dagoen heinean.\nEnpresa lokalen salmenta totalak bikoiztu egin ziren 2005-2010 aldian 1990-1995eko aldiaren alderatuta, eta globalek, berriz, hirukoiztu egin zituzten etxe nagusiaren salmentak eta bost aldiz biderkatu zuten emaitza bateratua.\nEnpresa lokalen esportazioko salmentak laukoiztu egin ziren, eta salmenta globalek etxe nagusiaren salmentak boskoiztu egin zituzten; hau da, atzerrian ezartzeak etxe nagusiaren esportazioko salmentak murrizten dituela dioen teoria hondoratu egiten da.\n- Enpresa globalen errentagarritasuna enpresa lokalena (nazioarteko filialik ez dutenena) baino hobeto bilakatzen da.\nEmaitzen indize biderkatzailea izan zen 4 aldiz enpresa lokaletan, eta enpresa globalak, berriz, 14 bider hazi ziren etxe nagusian eta 14 emaitza bateratuan.\nBalio erantsia % 80 metatua handitu zen enpresa lokaletan eta, enpresa globaletan, aldiz, % 140 eta % 300 metatuan.\n- Enpresa globalek (atzerrian filial operatiboak dituztenek) hobeto defendatzen dute beren egoitza nagusietako enplegua.\nEnpresa lokaletan enplegua % 11 murriztu zen 2005-2010 eta 1990-1995 aldiak alderatuz gero, baina globaletan % 25 hazi zen etxe matrizean eta % 170 enplegu bateratuan.\nGero eta nabariagoa da MONDRAGONeko industri jarduerek nazioarteko izaera dutela, eta Taldeak defendatzen duen tesia berretsi da, zeinaren arabera multilokalizazioa gure lurraldean kokatutako kooperatibetako lanpostuak defendatzeko estrategia egokia dela baieztatzen den. Atzerriko ezarpenen sareak hazkunde aipagarria izan du, eta 2011ren amaieran mundu osoan zabaldutako 94 filial eta 9 ordezkaritza korporatibo izatera iritsi da. MONDRAGON gaur egun enpresa errealitate globala da, bere fakturazio osoaren % 70 nazioarteko salmentetatik baitator, 83.000 pertsona baino gehiago talde bati enplegua emanez, horietako 15.000 atzerriko filialetako langileak izanik.\nHorrenbestez, MONDRAGON Korporazioa bereizgarri oparoaren kasu paradigmatikoa da, balio erantsi handia sortzen duen, herrialde barruan zein kanpoan enplegua sortzen duen eta globalizazioaren erronkari arrakastaz aurre egitea ahalbidetzen duen nazioartekotze estrategia batean oinarrituta. MONDRAGON Korporazioa lau arloren inguruan egituratzen da: Finantzak, Industria, Banaketa eta Ezagutza, eta gaur egun lehenengo euskal enpresa taldea da, eta Espainiako hamargarrena. 2011n 15.000 milioi euro inguruko diru sarrerak lortu zituen, eta langile taldean batez beste 83.000 pertsona baino gehiago aritu ziren.


El ayuntamiento de Zarautz promueve la Guía de Asociaciones Sanitarias\nUna guía sanitaria a manos de los ciudadanos\nOsasunaren arloan herrian lanean dabiltzan 19 elkarteekin osatu du Udalak\nPartaideak. Zarauzko Osasun Elkarteen Gidan parte hartzen duten taldeetako ordezkariak. / AMAXKAR.\nZarauzko Udalak, herrian osasunaren arloan lanean dabiltzan elkarteekin elkarlanean osasun gida bat osatu du. Herritarrek eskuragarri izango dute hemen- dik aurrera. Aterkia aukeratu dute diseinurako, logo moduan. Kolore biziak dituen aterkia, elkarte hauek eskaintzen duten babesa islatu nahian.\nAtzo aurkeztu zuten gida berria eta aurkezpenean Miren Letamendia, ongizateko zinegotziarekin, elkarte hauetako ordezkariak egon ziren, aipaturiko aterki eta guzti.\nOndoko 19 elkarteren datuak jaso dituzte herritarren eskura egongo den gidan: Adahigi, Gipuzkoako Arreta Gabezia eta Hiperaktibitatearen Elkartea; Ademgi, Gipuzkoako Esklerosi Anizkoitzaren Elkartea; AECC Minbiziaren Aurkako Elkartea; Afagi, Alzheimerra edo beste demen-tzia bat duten pertsonen familiakoen eta lagunen Gipuzkoako elkartea; AGI Gipuzkoako Ikusmen Urria dutenen Elkartea; Agifes, Buru Gaixotasuna duten Pertsonen eta Senideen Gipuzkoako Elkartea; ALCER Gipuzkoako Giltzurrun gaixoen Elkartea; Alkoholiko Anonimoak, Hondartza taldea; AL-NON, Antxeta taldea, Al-Anon familia taldea; Arnasa, Gipuzkoako Fibrosi Kistikoaren Elkartea; Aspanogi, Gipuzkoako Haur Minbiazidunen Guraso Elkartea; Aspargi, Gipuzkoako Parkinson Elkartea; Bizi Bide Gipuzkoa Fibromialgia, Neke Kroniko Sindromea, Sentsibilizazio Kimiko Anizkoitza eta Elektrohipersensibilitatearen elkartea; DYA; Gurutze Gorria eta Izan Fundazioa Drogomenpekotasuna duten pertsonentzat, arazoak dituzten nera- beentzat, eta orohar, beraien familientzako zerbitzua.\nLetamendiaren esanetan, «guztiek betetzen duten lan garrantzi-tsua jakitera emateko sortu dugu gida. Izan ere, gaixotasun kronikoa duten herritarrak eta horien familiak askotan galduta sentitzen dira eta laguntza eta aholkularitza beharra izaten dute. Horregatik, osasun elkarte asko sortzen dira, menpekotasun arazoren bati edo gaixotasun baten ondorioz sortutako arazoei aurre egiten laguntzeko. Hori guztiagatik, gida hau oso lagungarria izateko jaio dela nabarmendu nahiko nuke. Bai herritarrentzat eta baita profesionalentzat ere».\nAurkezpen ekitaldia bihar\nMirenek bihar egingo den ekitaldi baten berri ere eman zuen, «elkarteetako boluntario eta langileek egiten duten lana balorean jarri nahi dugu eta horregatik, datorren larunbatean aurkezpen ekitaldi berezia egingo dugu Lege Zaharren enparantzan, 11:00etatik 14:00etara. Bertan gida eskuratzeko aukera izango da eta elkarte hauek guztiek izango dute euren karpatxoa informazioa banatzeko. Gainera, haurren-tzako txoko bat izango dugu eta zarauztar guztiak gonbidatu nahi ditut bertaratzera».\nGida doan banatuko da biharko ekitaldian eta aurrerantzean anbulategian edo gizarte zerbitzuetan ere aurki daiteke. Jon Barriola, ADEMGI, Gipuzkoako Esklerosi Anizkoitzaren Elkarteko gizarte langileak eskerrak eman zizkion Udalari aukera hau emateagatik. Bide batez, gogoratu zuen «osasun arazo larri baten aurrean ohikoa izaten da galduta edo bakardadean aurkitzea eta ez gara konturatzen gu bezala beste hainbat famili edo pertsona egon daitezkeela. Oztopoak beste batzuren laguntzaz gainditzea errazago izaten da eta elkarte baten babesean are eta gehiago. Urtean zehar hainbat ekitaldi egiten ditugu elkarteok jendartea sentsibilizatzeko, gure lanaren berri emateko eta baita bide batez finantziazioa lortzeko».\nDiario Vasco 2017/04/28


Buenos Aireseko Nafar Etxeko gazteak jaian\nIruñea San Ferminetako azken asteburua bizitzen ari den honetan, heltzen segitzen dute Diasporatik bertako euskaldunek jaiarekin bat egiteko antolatu dituzten ekitaldien oihartzunek. Sanferminak munduko jai ezagunenetakoak dira, hein handi batean entzierroen zirrara eta Hemingway-ren eleberriei esker, baina ezin ahaz daiteke munduan zehar sakabanatutako nafarrek egiten dieten propaganda ederra, urtero sasoi honetan zapi gorria jantzi eta emozioz beteriko jaiak antolatuz. Diasporako elkarteak horren lekuko, Australiatik Txileraino jaiarekin bat egin dutenak. Argentinan dago jaia egiten aitzindarietako bat, Buenos Aireseko Nafar Etxea.\nIruñea-Pamplona. XIX. mende amaieran hasi ziren eta geroztik, urtez urte, Buenos Aireseko nafar-argentinarrek txupinazoa bota eta “Gora San Fermin” oihukatu izan dute. Aurten ospakizun tradizional hau uztailaren 9an egin delarik --Argentinaren independentzia egunean hain zuzen--, “Gora Argentina” ere entzun ahal izan da. Hiriburuko Nafar Etxean eratutako ehun eta laurogei lagunentzako banketean, bazkide eta etxeko lagunek arretaz entzun zituzten elkarteko Crisanto Ayanz lehendakariaren hitz hunkigarriak: “Urtean zehar bakean gogor lan egiten duen herri honek, zazpi egun hauetan askatu egiten du bere alaitasuna, bere abesti, musika eta dantza tipikoekin”.\nBuenos Aireseko Nafar Etxeko ospakizunak uztailearen 4an hasi ziren, “Canasta” txapelketarekin. Horren ostean, 5ean, paleta eta mus txapelketa antolatu zituzten, batetik, eta bestetik, etxeko mutiko eta neskek, “Gazteen Sanferminetan” parte hartu zuten. Igande goizean, berriz, Estomba 466 kaleko San Fermin Parrokian, santuaren omenezko meza eskaini zen.\nJoan den asteartean, 9an beraz, etxeko areto nagusian ehun eta laurogei lagun elkartu ziren San Fermin Banketeaz gozatzeko. “Urtean zehar bakean gogor lan egiten duen herri honek, zazpi egun hauetan askatu egiten du bere alaitasuna, bere abesti, musika eta dantza tipikoekin. Horrela, Arga ibaiak inguratzen duen hiri hori aldatu egiten da, Iruñeko lehenengo Apezpikua omentzeko”. Hitz hauekin laburtu zuen Nafar etxeko lehendakariak, Crisanto Ayanzek, jaiaren esanahia, gonbidatuei ongi etorria emanez. Bazkari partean, txapelketetako sariak banatu ziren eta dantza taldeak ikuskizuna oparitu zien bertaratutakoei\nBuruhandiak General Rocan\nArgentinan jarraituz, baina Rio Negro probintzian, General Rocako Gure Etxea elkartekoek herriko kaleetara atera zuten jaia, San Ferminen ohorean egin zuten prozesioarekin, uztailaren 4ean. Ekitaldiak elizkizun batekin hasi ziren Karmengo Amaren Katedralean eta ondoren txupinazoa egin zuten, herritarrak festara deituz. Kalejira egin zuten herriko kaleetan barrena, buruhandi eta dantzariak lagun, Monumento de la Manzana deritzon lekura heldu harte. Ekitaldiek segida hartu zuten larunbatean, herritar ugari bildu zituen urteroko paelladarekin. La Platako Osasuna Otxoteak kantaldia eskaini zuen bazkalostean.\n[San Ferminen ohorezko desfilea, buruhandi konpartsarekin batera, Argentinako General Rocan]\nJai handia Txileko Nafar Etxean eta deialdi arrakastatsua Australian\nArrakasta handia izan zuen beste jai bat Txileko Santiagoko Nafar Etxeak egin zuen izan zen. Bertan ia 160 lagun bildu ziren, Las Condeseko Estadio Español gunean egin zen bazkarian. Giro aparta sortu zen eta bertaratu ziren gehienek usadioak agintzen duen zapi gorria jantzirik hartu zuten parte. Aita José Goyenak eman zuen San Fermin ohoratzeko meza eta elkarteko dantzariek dantza erakustaldia eskaini zuten. Argazkiak eta bideoak ikusteko, Nafar Etxearen webgunetik egin daiteke: centronavarrodechile.org.\nMunduaren beste muturrean, Australiako Sydney hirian, Gure Txoko euskal etxeko kideek ere egun ederraz gozatzeko aukera izan zuten, lagun asko bildu zituen hitzorduan. ‘Inoiz baino jende gehiago agertu da’, adierazi diote EuskalKultura.com-i elkarteko arduradunek. 'Jendeak lehen solairuko aretoa bete zuen, eta baita bigarren solairukoa eta frontoia ere'. Bazkaria Mirenek, Pilarrek eta Carlosek prestatu zuten: zopa, ajoarriero eta haragia perretxiku saltsan. Eguneko argazkiak Gure Txokoren webgunean daude ikusgai: www.guretxoko.com.au.


Plutokrazia ala demokrazia | atzerria | GAUR8 - mila leiho zabalik\nEspainiako Bankaren Elkarteak honakoa esan du hitzez hitz Vallecasko desjabetze baten harira: «Abal bat sinatzea ez da adiskidetasunarekin edo seme-alabekiko maitasunarekin zerikusia duen zerbait»\nUrte batzuk daramatzagu krisia gora eta krisia behera. Hala ere, oro har, herri honetako eragile politiko, ekonomiko eta sozialek aurreko eskema berdinekin funtzionatzen jarraitzen dutela iruditzen zait. Ez dakit zergatik gertatzen den hori. Batzuetan pentsatzen dut azkar ahazten ditugula gauzak; beste batzuetan, aldiz, iruditzen zait ez dugula bizitako esperientzien inguruan inolako hausnarketarik egiten, eta, ondorioz, ez dugula inolako irakaspenik ateratzen. Denborak aurrera egin ahala akats berdin-berdinak errepikatzen ditugu behin eta berriz.\nAste honetan, adibidez, Gipuzkoako Batzar Nagusietan EAJ, PSE eta PPren botoekin Aldundiaren foru arau bat aldatzea adostu dute; aldaketaren eraginez, bankuek dituzten aktibo fiskal geroratuei aurre egiteko Aldundiaren asmoa oztopatu dute alderdiok. Iluna benetan kontua. Modu erraz batean azaltzeko, honela azal dezakegu: bankuek, beren galerak kontabilitatean apuntatzeko garaian, zuhurtasun printzipioa albo batean uzten dute, eta, horren ordez, esne saltzailearen ipuina jarraitzen dute. Hau da, galerak apuntatu beharrean, galera horien etorkizuneko balizko efektua apuntatzen dute kontabilitatean. Etorkizuneko balizko efektu hori izan daiteke, adibidez, mozkinak izanez gero irabazi horiengatik zerga gutxiago ordaintzea. Esne saltzailea eredu, oraindik lortu ez dutena zenbatzen ari dira. Hori gutxi ez eta bankuek etorkizuneko aurrezki horiek euren kapitala kalkulatzeko ere erabiltzen dituzte.\nDirudienez, Europako Banku Zentraleko buruzagiek esne saltzailearen ipuina ezagutzen dute eta bankuei esan diete egiten dutena ez dela zuzena, bankuaren kapitala kalkulatzeko ezin dutela zenbatu etorkizuneko balizko dirurik. Hori egin ahal izateko norbaitek bermatu behar duela diru hori benetan jasoko dela, nahiz eta irabazirik eduki ez. Edozein kasutan. Hori horrela, zeinengana jo dute bankuek? Administrazioarengana. Hau da, enpresa pribatuek berme publiko bat eskatu diote Administrazioari. Beste modu batean esanda, guztion ondasuna abal moduan erabilita, banku pribatuei bermeak ematea eskatu dute. Bitxia. Ba horri gehitu behar zaio Espainiako Bankaren Elkarteak berak Madrilgo Vallecas auzoko desjabetze baten harira honakoa esan berri duela hitzez hitz: «Abal bat sinatzea ez da adiskidetasunarekin edo seme-alabekiko maitasunarekin zerikusia duen zerbait». Espainiako Bankaren Elkarteak, beraz, oso argi du abalak ematerakoan arriskuak oso ondo neurtu eta sentimenduak albo batera utzi behar direla. Business is business.\nAlabaina, politikariak ez dira iritzi berekoak, batez ere, bermeak guztion kontura ematen dituztenean. Horrela, bai Estatuan bai Bizkaian, bankuei berme hori inolako baldintzarik gabe eman zieten; adiskidetasunagatik, beharbada. Nazioarteko Diru Funtsak, bere aldetik, gaiaren inguruko iritzi propioa du. Ondo ikusten du berme hori ematea, baina, era berean, planteatzen du neurriak hartu behar direla; alde batetik, arriskuak txikiagotzeko sektore publikoarentzat, eta, bestetik, tokiko ekonomian eragin positiboak lortzeko. Horren haritik, PSOEko diputatu Valeriano Gomezek kongresuan nabarmendu bezala, Nazioarteko Diru Funtseko ordezkariak sozialistak hain justu ez direla kontuan izan behar da... Espainiako Bankaren Elkarteak ere antzeko zerbait eskatu zuen; hori bai, besteentzat, ez bere buruarentzat! Kontuak kontu, nahikoa zentzuzkoa dirudi berme bat ematerakoan baldintza batzuk zehaztea. Gipuzkoako Foru Aldundiak gai horren inguruan aurkeztutako foru arauak, hain zuzen, abalarekin batera baldintza batzuk ezartzea aurreikusten zuen. Eztabaida horri aurre egin aurretik, baina, EAJ, PSE eta PPk beste bide bat hartu dute. Bide batez, emendakin baten bitartez eskatzen zutena eman diete bankuei: guztion eta baldintzarik gabeko bermea.\nIstorio honetan, gainera, kezkagarriena ez da banku batzuei abal bat eman izana inolako baldintzarik eskatu gabe. Larriena da interes publiko eta orokorra defendatu beharko luketen alderdi politikoetako ordezkariak, berriz ere, interes pribatuen aurrean makurtu direla. Hori bai dela demokraziaren osasunaren neurgailu garrantzitsua. Okerrena, jarduteko era horrek beste krisi batera garamatzala... •


TAKE Tolosa :: Ezagutu ezazu... Izaskun Rezola\nEzagutu ezazu... Izaskun Rezola\naccess_time2010/12/06 folder_openEzagutu Ezazu\nNesken saskibaloiak TAKE-n izan duen lehen taldeko partaidea dugu Aralar Kirolak TAKE-ko jokalaria. Junior mailako azken urtea betetzen ari da Gipuzkoako lehen mailan lehian dabilen taldean.\n1.Noiz hasi zinen saskibaloian jokatzen eta zergatik?\nIa denak bezala ikastolan hasi nintzen Eskola-kirolan futbola, saskibaloia eta eskubaloia praktikatuz. Zergatia? kirola egitea osasuntsua izateaz gain, lagunekin egoteko eta ondo pasatzeko bidea denez, koadrilan animatu ginen talde bat osatuz. 2006. urtean, ordea, TAKE-k Ikastolarekin akordio bat egin eta Laskorainen izena mantenduz klubean jolasten hasi ginen gure taldea TAKE-ren lehenengo neska ekipoa izan zelarik.\n2. Ze oroitzapen dituzu haserako urte haietatik?\nMomentu asko ditut gogoan oraindik, baina inoiz ahaztuko ez dudana Gipuzkoako txapelketara iritsi ginenekoa da saskibaloiko modalitatean. Gu hasiberriak ginen eta Tolosaldeako ’’hoberenak’’ izan arren, Donostiako neskekin alderatuta ikasteko asko genuela ohartu ginen.\n3. Eredurik izan al duzu jarraitzeko?\nTAKE-ko lehengo nesken taldean egoteak ez digu maila altuagoko nesken talderik jarraitzeko aukerarik eman, beraz, entrenatzaileez gain izan dugun eredua klubeko seniorren ekipo maskulinoa izan da ahal izan dugun guztietan beraien partiduak ikusiz.\n4. Jokalari gisara, partidu asko jokatuak dituzu, kontatu anekdota irrifartsuren bat.\nEgia esateko asko dira partiduetan izan ditudan anekdotak, haserreak, adiskidetzeak, pozak, tristurak… baina gehienak epaiearekiko haserreak izan dira, eta nahiago dut kontakizun horiek ni eta taldekideen artean geratzea.\n5. Zer zor diozu saskibaloiari? Eta TAKE-ri?\nSaskibaloiari zor diodana zera da, jolasten dudanean pasa ditudan momentuak, kirol hau oso gustuko baitut. Eta TAKE-ri, besterik gabe, saskibaloia modu ofizialean jokatzeko eta nire saskibaloi maila hobetzeko eman dizkidan aukera eta laguntzengatik eskerrak eman nahi nizkioke.\n6. Taken lehen neska taldea izateak, ze eragin mota du zugan, jakinda harrobiko taldeen eredu izan zaitezkeela?\nTAKE-ko lehen neska taldean egoteak nolabaiteko eragina du gugan, atzetik datozen neska gazte guztien eredu bilakatu baitgara. Bestalde, lehen aipatu bezela, tristea iriditzen zait gure aurretik neska talderik ez egotea ezin izan baitugu inoiz sentitu maila altuagoko talde batekin jokatzea zer den.\n7. Ze aholku emango zenieke TAKE eskolan dauden gazteei edo infantilei?\nBa entrenatzen gogor jarraitzeko eta zerbait lehenengoan ateratzen ez zaien arren behin eta berriro saiatzeko, erortzen ikasten baita oinez.\n8. Seniorretan taldea mantentzea espero al duzu?\nHurrengo urtean etxetik kanpo ikastera joateko asmoa dut, beraz, ez dakit jarraitzeko aukera izango dudan. Hemen geratuz gero, dudarik gabe, jarraitzea gustatuko litzaidake.\n9. Ze etorkizun ikusten diozu TAKE-ri?\nNabarmena da Tolosaldean saskibaloiak azken urteotan izan duen gorakada. TAKE eskolan gero eta gazte gehiago parte hartzen ari direlarik TAKE-k etorkizun ona izango duelakoan nago.\n10. Proposamenen bat ba al duzu hobetze aldera?\nEz, orain hari den bezala jarraituz gero, ez dago hobetzeko gauza handiegirik. Baina, egokia iruditzen zait, ahal den guztietan, jokalariek nazionalitate ezberdinetako taldeak elkartzen diren txapelketetara joateko aukera izatea.\n11. Zure burua entrenatzaile modura ikusten al duzu?\nNik uste entrenatzaile izatea izugarrizko lana dela astero-astero zure taldea entrenatu behar izateaz gain, erantzukizun handia baita zure taldeari ahal duzun guztia aportatu eta irakatsi beharra. Eta oraingoz nire denbora libre juxtuarekin ezin izango nuke talde bat entrenatu.


Arabako Batzar Nagusietan lurraldeko gazteen egoera azaldu dugu Arabako Batzar Nagusietan lurraldeko gazteen egoera azaldu dugu\nEGK-k Arabako Batzar Nagusietan lurraldeko gazteen egoera eta egindako ekintzak azaldu ditu\n“4 urtetan Arabak 5.000 gazte galdu ditu eta horrelako gizartea ez da jasangarria”. Hau da EGK-ko presidentea den Itsaso Anduezak azaldu duen mezu nagusia Arabako Batzar Nagusietako Euskara, Kultura eta Kirol Batzoardean egindako agerraldian. Arabako Batzar Nagusietan, Arabako eta euskal gazteen egoera azaldu du, baita aurten lurraldean egindako proiektuak ere.\nHitzaldiarekin hasteko, Anduezak EGKren sorrera, egitura eta gure aniztasunaren balioa eta lan-arlo ezberdinetan aurrera eramaten diren ekimenak azaldu ditu: “SOS Gazteak” eta “Joven, ¿emprender o empierdes?” ikerketak, gazteen parte-hartzerako gida, bake eta bizikidetzan azaroan egingo ditugun ekintzak, eta abar. Gazteen egoera kontatzean dena enpleguari lotuta dagoela azaldu du Anduezak: “ez dago lanik eta lana daukanak duinak ez diren baldintzekin dabil askotan; prekarietate hau dela deta ezin gara emantzipatu edo gure bizitzaren beste eremuak garatu”.\nGalderen txandan, beste hainbat gai ere atera dira: Gazteria Legearen inguruko eztabaida eta laster Eusko Legebiltzarrean sortuko den Ponentzia, gazteria politikak, EGKren aurrekontua eta beste proiektuak.\nAzkenik, gogoratu behar da azken hilabetean EGK-ko hainbat proiektu zehatz garatu dituela Gasteizen, Gazte Astearen baitan, Udal honekin sinaturiko hitzarmena dela eta.


kritiken hemeroteka » Lekukotasun zuzen eta egokia\nSorlekuaren kezka / Joxe Mari Lertxundi / Sendoa, 1994\nLekukotasun zuzen eta egokia Joxe Beristain / Euskaldunon Egunkaria, 1994-10-09\nJakinekoa da ez direla oso garai onak hauek bertso jarrientzako. Bertso paperak eskuz esku zabaltzen ziren garai haiek, herriak bertso jarriak buruz ikasten zituenekoak, aspaldi iraganak dira. Baina ez dago dena galduta, oraindik ere badute lekurik bertso jarriak, eta horren lekuko eta erakusgarri garbia dugu komentagai hartu dudan “Sorlekuaren kezka” izeneko liburu eder han.\nAita Zabala langile nekagaitzaren ekimenari esker, hemen ditugu bildurik Joxe Mari Lertxundi bertsolari eta bertso jartzaile aiar ezagunaren hainbat eta hainbat bertso, 1985etik 1993ra bitartean jarriak, Basarrik “El Diario Vasco” egunkarian plazaratzen duen “Nere bordatxotik” sail ezagun eta prestigiotsuan argitara emanak horietako batzuk. Liburu hau Lertxundik Auspoa sail honetan bertan 1983an argitara emandako “Baso tarteko oiua” liburuaren jarraipena da.\nHonetaz eta hartaz, gai ugari astintzen ditu Lertxundiren luma biziak liburu honetan zehar. Gipuzkoako Aia herriko baserri giroan hazi eta hezia, hainbat idazle eta intelektualek galtzeko bidean dagoela esana duten mundu baten lekukotasun zuzen eta egokia da, dudarik gabe, Lertxundiren lana. Gipuzkoako baserritarren pentsamoldea, kezkak, arrenkurak eta zaletasunak naturaltasun osoz eta maisutasunez jasotzen dituen bertsolari txukuna da Joxe Mari Lertxundi.\nBat-bateko bertsogintzan trebea denik ezin uka badaiteke ere, bertso jarrietan askoz gailur handiagoetara iritsia da Lertxundi, eta liburu hau dugu abilezia aparta horren lekuko.\nLiburu honekin 220. alera iritsi da Aita Zabalak landutako altxor preziatua den Auspoa saila. Zer izango litzateke euskara eta euskal kultura Aita Zabalaren lanik gabe? Ez al litzateke gaur egun dena baino askoz txiroago izango? Bada gure artean lan gutxiago eginda gehiago aipatzen dugunik.


Izenaren eta abizenen aldaketa - Norbere izapideak eta gestioak - Justizia Ministerioa\nIzenaren eta abizenen aldaketa\nHerritarrak bere abizenak, haien ordena edo bere izena aldatzea ahalbidetzen duen prozedura da.\nBaimena izateko hauxe erakutsi behar da:\nAldaketa eskatu duenak eskatu duen abizena erabiltzen duela eta abizen horrekin ezagutzen dutela. Erabilera eta ezagutza hori ezin da nahita sortu, aldaketa lortzeko.\nAbizen berriak interesatuarenak direla, modu legitimoan.\nAldaketaren ondorioz lortzen diren emaitzak ez izatea lerro bakarrekoak, bata aitaren aldekoa eta beste amaren aldekoa baizik.\nHoriexek dira baldintza orokorrak, baina Erregistro Zibileko arauetan hainbat kasu zehatz ere aipatzen dira, baldintza horietako batzuk betetzeko beharrik ez dutenak.\nEz da beharrezkoa adierazitako lehena betetzea, baldin eta abizenak ohorearen aurkakoak badira, edo eragozpen larriak ekartzen badituzte, edo Espainiako abizen bat desagertzeko arriskua baldin badago. Arrisku hori ezingo da familia baten alorrera mugatu, baizik eta gaztelania osoari.\nEz da beharrezkoa aipatutako baldintza bat ere betetzea, ezohiko egoeretan. Horrelakoetarako, prozedura berezia dago.\nHalaber, ez da beharrezkoa izango inolako baldintzarik betetzea, baldin eta abizen aldaketa egin nahi duenak, genero indarkeriaren biktima izanik kautelazko babes neurri judiziala izan badu, eta egoeraren larritasunak hala eskatzen badu.\nEuropar Batasuneko hiritarrentzat ere Europar Batasuneko Justizia Epaitegiaren jurisprudentzia aplikatzen da (TJUEren 2003ko urriaren 2ko Epaia - García Abello, eta TJUEren 2008ko urriaren 14ko Epaia – Grunkin Paul)\nAldaketa eska dezakete horretarako bidezko arrazoia duten guztiek, aldaketak ez badio beste batzuei kalterik egiten.\nAbizen aldaketa interesdunaren bizilekuari dagokion Erregistro Zibileko arduradunak bideratutako espedientea egin ondoren egiten da, eta ebazteko eskumena Justizia ministroak du eta, haren ordez, Erregistroen eta Notarioen Zuzendaritza Nagusiak.\nAbizen aldaketen inskripzioa jaiotza inskripzioa jasota dagoen Erregistro Zibilean egiten da.\nAbizenen erregularizazio ortografikoa:\nErregistro zibileko epaile arduradunari eska dakioke, abizenak idatzita dauden modua ez datorrenean bat gaztelaniaren gramatikarekin eta fonetikarekin.\nAbizenen ordenaren aldaketa:\nAbizenak jartzeko, Espainiako sistemak hala ezarri duenez, pertsonak aitaren lehen abizena hartu behar du lehen abizen, eta bigarren abizen, berriz, amaren lehena.\nBaina arau orokor hori aldatzen da aitak eta amak, bion adostasunez, haurraren jaiotzaren inskripzioa baino lehen, haurraren abizenen ordena aldatzea erabakitzen badute; hau da, amaren lehenarekin inskribatzen badute, lehen abizen modura, eta aitaren lehen abizenez, bigarren abizen modura. Seme-alaba nagusiarentzat aukeratutako ordenari eutsiko zaio guraso berberen hurrengo seme-alabekin. Era berean, seme-alabek, adindun egiten direnean, abizenen ordena aldatzeko eska dezakete.\nIa izen guztiak dira posible egun. Lola, Concha, Pepe, Manolo jada ez dira familiako ezizenak bakarrik, eta Erregistro Zibilean hala inskribatzen diren izen propio bihurtu dira.\nLegerian ezarritako debekuetan erortzen diren izenak bakarrik baztertuko dira.\nEzin dira bata bestearen atzetik jarri bi izen sinple baino gehiago edo izen konposatu bat baino gehiago. Kasu honetan, bi izenak marratxo baten bidez batuko dira.\nIzenak objektiboki pertsonari kalte egin ezin du. Hori dela eta kanpoan uzten dira lo badaezpada ere edo konbinazioan izaten direna abizenekin, desohoragarriak, iraingarriak, iraingarriak, eta abar.\nEz dira onargarriak identifikaziorako nahasgarriak direnak (adibidez, izen bihurtutako abizena), ez eta sexuaren gainean okertzeko bidea ematen dutenak ere.\nAnaia bati ezin zaio bizirik dagoen beste anaia baten izena eman.\nEspainiako nazionalitatea hartzen duten atzerritarrak:\nJaiotza inskripzioan atzerriko ziurtagirian agertzen den izena jarri behar da, beste izen bat erabili ohi dela frogatu ezean. Atzerriko ziurtagirian agertzen den izena edo normalean erabiltzen dena ezarritako mugaren batean sartuta badago, ordeztu egin beharko da, Espainiako arauen arabera, interesdunak edo haren legezko ordezkariak aukeratutako beste batekin, edo, bestela, ofizioz ezarritako beste batekin.\nGure idazkeratik bestelakoan (txineraz, japonieraz, arabieraz, etab.) idatzita dauden izenak, transkripzio edo transliterazio bidez jasoko dira, egokitzapen grafikoa eta baliokidetasun fonetikoa lortze aldera. Hizki latindarrez idatzitako izen berezietan ere egokitzapen ortografikoak egin ahal izango dira interesdunak hala eskatuz gero, errazago idatzi eta ahoskatzeko.\nIzen berezia aldatzeko baldintzak:\nIzen berezia alda daiteke:\nInteresdunak eskatzean, normalean jaiotza inskripzioan agertzen dena ez den beste bat erabiltzen delako edo bidezko beste kausaren batengatik.\nIzena arauak urratuz ezarri denean.\nAtzerriko izen baten itzulpena denean.\nIzena Espainiako hizkuntzatara itzultzean, edo grafikoki zein fonetikoki egokitzean.\nSexuaren erregistro aipamena zuzentzen denean.\nAldiz, ezin izango da izen berezia aldatu bidezko kausarik ez dagoenean, izen bereziaren aldaketa hutsalak egin nahi direnean (Ester-en ordez Esther, Deborah-ren ordez Débora, Kristinaren ordez Cristina, edo alderantziz). Aldaketa horiek gaizki idatzita dagoen izen berezia ortografikoki zuzentzeko egiten direnean bakarrik onartuko dira.\nIzen aldaketa guztietarako baldintza komunak:\nBidezko kausa bat egon behar da, eta ezin zaie hirugarren pertsonei kalterik egin\nIzen aldaketa interesdunaren bizilekuari dagokion Erregistro Zibileko arduradunak espedientea bideratu ondoren egiten da.\nAldaketaren arrazoia inskribatutakoaz bestelako izen bat erabiltzea bada eta ohiko erabilera onartzen ez bada, Justizia ministroari, eta haren ordez, Erregistroen eta Notarioen Zuzendaritza Nagusiari dagokio eskumena.\nIzen aldaketaren inskripzioa jaiotza inskripzioa jasota dagoen Erregistro Zibilean egiten da. Interesdunaren bizilekuari dagokion Erregistro Zibilean eska daiteke, jaiotza lekukora bidaltzeko.\nIzen eta/edo abizen aldaketa adinez nagusi diren interesdunek edo adin txikiko edo ezgaituen legezko ordezkariek eska dezakete.\n1957ko ekainaren 8ko Erregistro Zibileko Legearen 53. artikulutik 62.era ( 1957/06/10eko Estatuko Boletin Ofiziala)\n1958ko azaroaren 14ko Erregistro Zibilen Araudiko 192. artikulutik 219.era eta 365. artikulua (1959/01/21eko EBO)\nKode Zibileko 109 artikulua


Sorlekutik I, Mikel Kazalis Matxura taldearen lehen diskoaz solasean | kalaportu, itsasontzi gorri bat...\nSorlekutik I, Mikel Kazalis Matxura taldearen lehen diskoaz solasean\nBihar emango diegu hasiera abenduaren 22an aurkeztu genuen Sorlekutik ekimenaren solasaldiei.\nMikel Kazalis musikari zarauztarra izango da lehen gonbidatua, eta Matxura taldeari buruz eta taldearen lehen diskoari buruz ariko da solasean. Aritz Mutiozabal musikari eta kazetaria izango du ondoan galderak egiten, bidaide eta aurkezle lanean.\nSuizidio herrikoia abestiaren bideoklipa izango da solasaldiari ekiteko aitzakia.\n· Eguna: urtarrilak 11, asteazkena.\n· Bidaidea: Aritz Mutiozabal\nMikel Kazalis (Zarautz, 1968) ibilbide sonatua bezain oparoa duen musikaria da. Zarauzko Estigia taldean ekin zion bideari 1985ean. Hiru urte geroago utzi zuen taldea, 1988an, eta urte hartan bertan sortu zuten gaur egun bizirik irauten duen Anestesia.\nAnestesian ez ezik, urte hauetan guztietan beste zenbait talde eta proiektutan ere aritu da buru-belarri: Negu Gorriak (1990-1996), 2 Kate (1997-1999) eta Kuraia (2001) dira nabarmenenak.\nIaz, berriz, Matxura taldea eta honen lehen diskoa aurkeztu zuen, Fer Apoa, Aitor Abio eta Txarly Diazekin batera.\nMusika sortzeaz gain, Zarautzen duen Fidelenea estudioetan ere aritzen da lanean Kazalis, ekoizle eta soinu teknikari gisara.\nMatxura, hainbat musikari ezagunek osaturiko taldea da. Mikel Kazalis (Estigia, Negu Gorriak, 2 Kate, Anestesia, Kuraia), Aitor Abio (Pi L.T.), Fernando Sapo (El Corazon Del Sapo, Kuraia, Estricalla) eta Txarly Diaz (Anestesia, Gutural) dira taldekideak.\nAzken bi urteak taldea osatzen eta abestiak egiten eta grabatzen pasatu ondoren, iazko ekainean argitaratu zuen taldeak lehen diskoa: Matxura (Bonberenea, 2011).\nRock industriala edota punk-metal elektronikoa bezalako etiketak erabili dira taldea katalogatzeko. Azken batean, rock indartsua da, elektronikarekin nahastuta: ahots distortsionatuak, sintetizatore basatiak…\nMinistry, Atari Teenage Riot, Nine Inch Nails, Nailbomb Godflehs edota Front Line Assambly bezalako taldeen eragina nabarmendu izan dute aldizkari espezializatuek.\n· Sarean: matxura.com\n« Gaur Jose Ignazio Iruretagoienaz akordatzen naiz Ruper Ordorika gaur Lizardi antzokian »\nData : 2012/01/10\nAtalak : euskal herria, kultura, sorlekutik, zarautz


'Ziaboga' musika-zikloaren barruan lau kontzertu | El Diario Vasco\nCosta Urola'Ziaboga' musika-zikloaren barruan lau kontzertu\n'Ziaboga' musika-zikloaren barruan lau kontzertu\n'Makala', Sambastian, Anuska Esnal, Xabier Ibarguren eta José Javier Gómez de Segura. / ETXEBERRIA\nEL DIARIO VASCOORIO. Domingo, 28 julio 2019, 10:28\nOrioko Udalak eta Enbor Akzio Kulturalak 'Ziaboga' musika-zikloa aurkeztu dute. Izan ere, «abuztuaren 2, 11, 16 eta 25, gorriz markatu beharreko egunak izango dira Orioko eta inguruko musikazale guztiontzat. Aurrenekoz, Ziaboga musika-zikloak hartuko du eta Orio» adierazi du aurkezpenean Xabier Ibarguren Orioko Kultura zinego-tziak. «Ohiko eszenatokietatik kanpo, udan musika kalera eta txoko berriagoetara atera nahi izan dugu; horregatik hondartzan eta herriko plazan izango ditugu zuzenekoak».\nJazz eta swing estiloko musikarekin, Broken Brothers Brass Bandak irekiko du zikloa plazan abuztuaren 2an; abuztuaren 11an, berriz, hondartzan izango da kontzertua eta Sambastian brasildar doinuek girotuko dute iluntzea; abuztuaren 16an berriz, Paul San Martin & Denis Ageneten bluess musikak izango dira entzungai Herriko Plazan eta Euskal musikarekin itxiko da aurtengo musika-zikloa. Korrontzi musika talde ezagunaren emanaldia abuztuaren 25ean izango da baita ere plazan. Kontzertu guztiak arratsaldeko 19.30ean izango dira, doako sarrerarekin.\nXabier Ibarguren kultura zinego-tziarekin batera, prentsaurrekoan, Anuska Esnalek, Orioko alkateak; José Javier Gómez de Segura zinegotziak eta Mikel Makalak, Enbor Akzio Kulturaleko ekoizleak hartu zuten parte, abesti pare bat ere jo zituelarik bere gitarrarekin Donostian bizi den Sambastian brasildardarrak lagunduz.\nTalde bakoitzari buruz informazioa zabaltzen joango gara datozen asteetan, baina hasteko, datorren larunbatean, Antilla hondartzan, Broken Brass Band iragartzen da. 2006an Iruñean sortutako Banda honek atzoko eta gaurko New Orleanseko taldeen kale-soinua dakarkigu. Bandaren errepertorioan jazz garaikidea (Robert Glasper, Kamasi Washington), groove dantzagarriak, taldeko inprobisazioa eta rapa sartzen dira.\nBertso pilota mistoa eta binakako nesken partidak Frontoi Txikian 'Enemigos íntimos', el mejor tributo a Joaquín Sabina


Koldo Mariñelarena, Endika Garate eta Fermin Vila Euskal Herritik gertuagoko espetxeetara lekualdatu dituzte; Alaitz Aramendi Brievara lekualdatu dute\nETXERAT (2021-I-23). Hauek dira azken astean gauzatutako lekualdaketak:\n-Koldo Mariñelarena Garziandia, Etxarri Aranatzeko preso politikoa Teixeiroko espetxetik (600 km) Dueñaseko espetxera (310 km) lekualdatu dute.\n-Endika Garate Galarza otxandioarra Puerto I espetxetik (1.020 km) El Dueso espetxera lekualdatu dute (170 km).\n-Fermin Vila Mitxelena Irungo presoa Villenako espetxetik (700 km) Zuerako espetxera (245 km) lekualdatu dute.\n-Eta bestetik, Alaitz Aramendi Jaunarena preso orozkoarra Alcalako espetxetik (445 km) Brievako espetxera lekualdatu dute (475 km).\nNabarmendu nahi dugu presoak hurbiltzeko Nafarroako Parlamentuan eta sindikatuen aldetik lortutako akordio zabala\nETXERAT (2021-I-22). Sarek eta Etxeratek eskerrak eman nahi dizkiegu Nafarroako Foru Komunitatean lortutako adostasun politiko eta sindikal zabalagatik, Nafarroako presoak, kasu honetan, Iruñeko espetxera hurbil ditzaten.\nManex Castro, Imanol Inziarte, Jon Crespo, Jon Etxeberria eta Manex Zubiaga Euskal Herritik gertuago dauden espetxeetara lekualdatu dituzte eta Karlos Apeztegia hurbildu dute\nETXERAT (2021-I-16). Hauek dira azken astean gauzatutako lekualdaketak:\n-Manex Castro Zabaleta preso politiko villabonarra Puerto III espetxetik (1.020 km) Darocako espetxera (345 km) lekualdatu dute.\n-Imanol Inziarte Gallardo preso donostiarra Topaseko espetxetik (460 km) El Dueso espetxera (170 km) lekualdatu dute.\n-Jon Crespo Ortega preso galdakaoarra Murcia II espetxetik (820 km), El Dueso espetxera (170 km) lekualdatu dute.\n-Jon Etxeberria Oiarbide preso politiko gasteiztarra Castello II-ko espetxetik (480 km) El Dueso espetxera (170 km) lekualdatu dute.\n-Manex Zubiaga Bravo preso algortarra Valencia III espetxetik (600 km) Burgoseko espetxera (215 km) lekualdatu dute.\n-Karlos Apeztegia Jaka preso iruindarra Ocañako espetxetik (520 km) Iruñeko espetxera hurbildu dute.\nGure esker ona adierazi nahi dugu milaka herritar konponbiderako bidea egiten ari direlako\nETXERAT (2021-I-11). Gure esker ona adierazi nahi dugu joan zen larunbatean, Euskal Herrian, milaka lagun, milaka herritar kalera atera zirelako, euskal presoen konponbiderako bidea egiten ari direlako.\nUne erabakigarria bizitzen ari gara. Itxaropen-izpi bat ikusten hasi gara, izan ere, salbuespeneko espetxe-politika desegiteko prozesuan zantzuak ematen ari dira eta eskerrak eskatu nahi dizkiogu euskal gizarteari, berriro ere, eraskusten ari den konpromisoagatik, bukaeraino eramango dugulako presoak euskalherriratzea eta konponbidearen nahiak.\nDispertsioa eta salbuespen egoera aplikatzen hasi zirenetik 35 urte baino gehiago igaro direnean, oraindik ere bide luzea falta zaigu guzti guztiak Euskal Herrira ekarrri arte.\nEuskal presoen senideok berriro adierazi nahi dugu bidea egiteak duen garrantzia, larunbatean gertatu bezala, denak batera arraun egitea ezinbestekoa da, bereziki une erabakigarri honetan, azkenean portu onera iristeko.


Kontsultako parte hartzaileak puztea leporatu dio Caracasek oposizioari | Berria.eus\nMundua Kontsultako parte hartzaileak puztea leporatu dio Caracasek oposizioari\nKontsultako parte hartzaileak puztea leporatu dio Caracasek oposizioari\nOposizioak plebiszituan 7 milioi pertsonak parte hartu dutela baieztatu du, eta %98k ezetza eman diola Konstituziogilearen gauzatzeari. Bi pertsona hil dira botoa eman dutenen aurkako tiroketan.\nOposizioko ordezkariak galdeketaren emaitzen berri ematen. / Cristian Hernandez, EFE\n2017-07-18 / Pello Zupiria\nVenezuelako Gobernuak uztailaren 30ean eratu nahi du Batzar Konstituziogilea. Egun horretan bozak egingo dituzte araudi berria idatziko duten 500 kideak aukeratzeko. Ordea, Nicolas Maduro presidenteak bultzatutako ekinaldi horrek haserrea eragin du oposizioan, eta herritarrei galdetu die batzarrari buruz.\nIgandean egin zuten galdeketa, eta 7,6 milioi herritarrek parte hartu zutela adierazi dute antolatzaileek. Haietatik guztiz gehienek, %98k, Batzar Konstituziogilearen aurkako botoa eman zuten. Emaitzak ikusita, Freddy Guevara MUD alderdiko eledun eta Parlamentuko presidenteordeak —han gehiengoa du oposizioak— iragarri du asteazkenean bilerak hasiko dituztela, "batasun nazionaleko gobernua" eratzeko asmoz. Ostegunean, bestalde, 24 orduko lanuzte bat egitera deitu du, Maduroren gobernuaren gainean presioa ezarriz.\nHiru galdera egin zizkieten igandean herritarrei: Batzar Konstituziogilearen aurka ote dauden; armadak egungo konstituzioa babestea nahi ote duten; eta "chavismoa babesteaz" akusatutako goi arduradunak kargugabetu eta "batasun nazionaleko" gobernu berri bat osatzeko bozak egitearen alde ote dauden. Emaitzak argiak izan direla ondorioztatu du Guevarak, oposizioaren izenean.\nGobernuak Batzar Konstituziogilea eratzeko asmoa bertan behera uzten ez badu, oposizioak "gatazka politiko nazionala" sakonduko duela iragarri du Guevarak, "askatasuna lortu arte".\nGobernuaren aldekoek, ordea, nazioarteko prentsak plebiszituari emandako trataera kritikatu dute, eta nabarmendu oposizioak erre egin dituela bozketarako erabilitako materialak, eta horrek ezinezko egiten duela haiek baieztatutakoa egiaztatzea. Horretaz gain, jakinarazi dute Caracas mendebaldean izandako istiluetan 60 urteko emakume bat hil eta beste hiru zauritu zirela.\nJorge Rodriguez Batzar Konstituziogilearen kanpainako buruak erantzun die opositoreei. Adierazi du boto emaileen kopurua "hirukoiztu" egin duela oposizioak, erreferendumeko hiru galderetako bakoitzari emandako erantzunak hiru pertsonarenak bezala zenbatu dituztela jakin ahal izan duelako. Erantsi du leku askotan erre egin dituztela paperak ondoren, eta erantsi du leku batzuetan pertsona berek behin baino gehiagotan eman dutela botoa.\nOpositoreek Latinoamerikako gobernuburu ohi batzuen babesa ere jaso zuten igandean. Plebiszituaren bermatzaile gisa, herrialdean izan ziren Vicente Foix, Andres Pastrana (Kolonbia), Jorge Quiroga (Bolivia) eta Laura Chichilla eta Miguel Angel Rodriguez (Costa Rica).\nEuropako Batasunak, bestalde, Federica Mogherini Atzerri Gaietako kontseilariaren ahotik, Maduroren gobernuari abisatu dio Europak ez duela baztertzen Venezuelari zigorrak jartzeko aukera, gobernuak bere asmoetan atzera egiten ez badu.\nHego Euskal Herrian ere bozkatzera\nEuskal Herrian bizi diren venezuelarrek izan zuten igandean oposizioak antolatutako galdeketan bozkatzeko aukera. Hegoaldeko lau lurraldeetan jarri zituzten horretarako hautetsontziak. Izan ere, bozketa ofiziala denean venezuelarrek soilik Bilboko kontsulatuan bozka dezakete, baina igandekoa ez zen gobernuak deitutakoa.\nHizpidea. Martxelo Otamendi. Chavismoa jokoan


Bisean bisekorik gabe, eta ezin jakin noiz arte\nKristalarekin bisita egiteko aukera dago, baina...». Peru Iparragirre mintzo da, Marixol Iparragirre euskal presoaren semea. Bisita arrunten eta aurrez aurrekoen arteko diferentziaz galdetu dio kazetariak, eta berehala erantzun du, aski modu grafikoan: «Kristala da telefono dei bat izango balitz bezala, baina aurpegia ikusten diozu. Eta hor dago, baina...».\n«Baina» bakoitzak ematen du diferentziaren neurria: «Ez dauka zerikusirik». Gauza bera pentsatzen dute Nagore Aramendi Agirregabiriak eta Leire Usabiaga Lunarok ere. Asier Karrera Arenzana euskal presoaren bikotekidea da Aramendi; Beñat Aginagalde Ugartemendiarena Usabiaga. «Kristala da gela txiki bat; ezin zara mugitu», dio Usabiagak. «Eta hitz egiten hasten bazara eta ez baduzu argi hitz egiten, ez du aditzen besteak, beste aldetik», Aramendik. «Ezin da ukitu, ezin da besarkatu...», jarraitu du.\nEspainiako Estatuko kartzeletan dauden preso gehienei eten dizkiete aurrez aurreko bisitak, Espainiako Espetxe Erakundeen erabakiz. Irailean hartu zuten neurria, eta luzatzea erabaki dute orain: ez dakite noiz arte. Euskal presoak dauden Espainiako Estatuko 34 espetxetan jarri dute murrizketa: tartean, Hego Euskal Herriko espetxe guztiak, Galiziako denak, Gaztela-Leongoak, Madrilgoak. Baita Herrialde Katalanetako anitz ere, Andaluziako batzuk... Luzea da zerrenda, eta 130 euskal presori eragiten die; eta haien senideei. Guztiak eten dituzte: aurrez aurreko intimoak —bikotekidearekin egin ohi dira—, familiarrak, eta elkarbizitzakoak. Soilik kristal batek bereizita eta 40 minutuko iraupena duten bisita arruntak egin ditzakete orain.\nEspetxe Erakundeek jakinarazi dute hiru astean behin berrikusiko dutela neurria, luzatu edo kentzen duten erabakitzeko. Irteera baimenak eta espetxeek programatutako ateraldiak ere bertan behera utzi dituzte aipaturiko espetxe guztietan.\nIparragirre, Aramendi eta Usabiagarentzat ez da berria egoera, martxoan konfinamendua hasi zenetik zaila izan baita presoekin komunikatzea. Bisita guztiak eten zizkieten hasieran, hiru hilabetez, eta ekainean hasi ziren pixkanaka euren senide presoekin zuzeneko harremana izaten. Baina hori ere ez zailtasun gutiagorekin: «Ekainaren 21ean egin zuen Marixolek 40 minutuko lehen bisita, kristalarekin, eta, gero, lehenengo aurrez aurrekoa berez uztailaren 30ean egin behar genuen, baina justu lekuz aldatu zuten egun horretan, eta ezin izan genuen egin», azaldu du Iparragirrek. Haren ama bueltaka ibili dute Brievatik (Segovia, Espainia, 455 kilometro) Soto del Realgo espetxera (Madril, 490 kilometro), epaiketengatik. Uztail bukaeran eraman zuten berriro Brievara, eta konfinatuta eduki zuten lehen egunetan: «Hamar eguneko berrogeialdia jarri zioten: ezin bisitarik egin, ez ezer, eta, gainera, ez bere ziegan, baizik eta zigor ziegan. Lehenengo bost egunetan, atea irekita utzi zioten, baina gero, bat-batean erabaki zuten ixtea, zigortuta egongo balitz bezala, eta patiora ez jaistea. Bakarrik telefono deiak egitera atera ahal izan zen». Abuztuan, aurrez aurreko bi bisita egiteko aukera izan zuten, eta irailean, bertze bi egitekoa. Irailekoaren ondotik, berriz ezarri zioten berrogeialdia: «Hamar egun bisitarik eduki gabe, zigor ziegan, eta patiora ateratzeko aukerarik gabe, bisean bisekoak egitearren». Orain Soto del Realen daukate, bertze hiru epaiketaren zain dagoelako, eta bakartuta daukate, berriz. Eta, gainera, bisean bisekorik ezin egin. «Madrilgo espetxe guztietan kendu dituzte».\nAramendik azaldu du gauza bera gertatu zaiola Karrerari aurrez aurreko bisitak egin dituen apurretan: uztailean eta abuztuan egin ditu, bi, eta berak bakarrik. «Eman ziguten lehenengoa uztailean: intimo bat; familiakorik ez. Eta, horren ondoren, hamar egun egon behar izan zuen zeldan, konfinatuta. Ateratzen zen patiora, baina bera bakarrik». PCRrik ez zioten egin. «Hamar egun pasatzen direnean, galdetu egiten diote: 'Ondo al zaude?', 'Bai, ondo nago'. [Ironiaz, irriz]. 'Eta esaten badizut ondo nagoela eta ez nago ondo?' Igual du... Ez termometro, ez ezer». Bi konfinamendu egin ditu horrela, bisean bisekoen ondoren: «Eta horrek esan nahi du hurrengo asteburuan ez daukala bisitarik. Konfinatuta bazaude, bisitara ez zara joaten». Dueñasko kartzelan daukate preso Karrera (Palentzia, Espainia, 310 kilometro).\nUmeak, aita ikusi gabe\nEgoera gogorrak ere bizi behar izan ditu Aramendik, umeekin. «Irailean lortu genuen bisean biseko familiarra edukitzea, eta hasieran bi pertsona sar gintezkeela esan ziguten». Bi ume dituzte Aramendik eta Karrerak: 5 urtekoa bata, 9koa bertzea. «Ume bat bakarrik aukeratu behar nuen». Ezetz erran zien. «Nola egingo nuen hori? Ez dakigu noiz lagako diguzuen berriz joaten, eta nola egingo diot hori ume bati?». Azkenean, bertan behera utzi zioten iraileko aurrez aurrekoa. «Aste honetan beste bat edukitzekoak ginen, eta berriz ere esan digute ezetz. Eta oraingoan erabakia mugagabea da: ez dakigu noiz arte. Umeek ja eskatzen dute». Zazpi hilabete daramatzate aita ikusi gabe. Kristalaren aurrera ez eramatea erabakia du Aramendik, oraingoz: «Ez dira geldirik egoten, eta han egoteko umeei errieta egiten, ez dela aditzen, aditzen dela...».\nAntzeko egoera bizi du Usabiagak: 2 urteko ume bat dute Aginagaldek eta biek, eta umeak eta aitak ez zuten parez pare egoteko aukerarik izan otsailaren 8ko asteburuaz geroztik. Bortz hilabete zeramatzanez aita ikusi gabe, umea bisita arruntera eramatea erabaki zuen Usabiagak, uztailean. «Beste ama batzuek-eta esaten zidaten: 'Kristalera?'. Inork ez zidan esan zer egin behar nuen, baina...». Bisitaren ondoren ulertu zuen bertzeen abisua. «Nik ere epe motzean ez dut ikusten beste kristal bat. Baina behintzat elkar ikusi zuten». Aramendik eta Usabiagak, biek azaldu dute bisita gela kristalduna ez dela umeentzako lekua. Aurrez aurrekoak bertzelako ezaugarriak ditu, Aramendiren erranetan. «Beste denek gurasoak lanetik etxera etortzen direnean egiten dutena egiten dute: jolastu, jatorduak... Bi ordutxo horiek hori dira: zure hilabeteko aita dosia. Kristalera joaten zarenean, pantaila bat edukitzea bezalakoa da».\nUsabiagak lortu zuen, azkenean, aurrez aurreko batean umea sartzea, irailean. «Beñatek eskatu zuen haurra sartu ahal izatea. Azkenean, berdina delako: umea kutsatua badago, ni ere bai». Baimendu zioten: «Asteazkenean esan ziguten baietz». Justu umeak hanka puskatu zuen orduan, baina halere joatea erabaki zuten: «Joan ginen bere eskaiola egin berriarekin haraino». «Haraino» Jaen da, Andaluzia, 775 kilometro. «Joan egin ginen, ze bestela, beldurra genuen...». Noiz arte ez ote zuten aukerarik izanen berriz elkar ikusteko. Eta orain arteko azken aukera izan zen: horren ondoren eten zituzten aurrez aurrekoak. Usabiagak azaldu du egoera okerragoak ere badirela espetxe berean: «Mattin [Sarasola] dago... Ez du bisean biseko bat eduki otsailaren 8ko asteburutik: ez ditu ukitu gertukoak, ez du besarkada bat eduki...». Amorruz mintzo da, inpotentziaz. Iparragirrek eta Aramendik ere azaldu dute horixe sortzen diela egoerak: «Inpotentzia». Aramendi: «Desesperagarria da».\nEta, horrela, ez dakite noiz arte. Aramendi: «Auskalo noiz joango garen; ez dakigu». Usabiaga: «Lehen pentsatzen nuen: 'Hilabete batzuk izango dira, eta kito'. Baina orain...». Ez zuen uste horrenbertze luzatuko zenik: «Hiru hilabete generamatzanean bisik gabe, ikaragarria iruditzen zitzaigun. Ezin zenuen pentsatu zazpi hilabete izango zirenik. Baina pasatu dira, eta pasatuko dira zortzi, bederatzi...».\nEgoera hainbeste luzatzeak ezinegona sortzen dio Iparragirreri, amarekin duen harremanarekiko: «Ja bisita batzuk egin ditugula eta, nik daukat sentsazioa askoz gutxiago ikusi dugula elkar: hala delako. Baina sentsazioa da normalean baino askoz gutxiago egon garela». Usabiagak eta Aramendik kezka dute euren umeengan eragin dezakeenaz. Aramendi: «Hainbeste denboraren ondoren elkartzen direnean umeak aitarekin, ez dakit nola erreakzionatuko duten. Zazpi hilabete umeen bizitzan asko da».\nIparragirrek uste du euskal presoei gehitzen zaien zigor bat dela oraingoa: «Zigor gehigarri bat bihurtzen da ja dauden zigor gehigarri guztien gainean. Urruntzea, bakartzea... guztia. Familia izan daitekeen babesa zailagoa bihurtzen da». Eta ez dago murrizketa horiek «konpentsatzeko» bertzelako neurririk: «Marixolek esaten zuen, adibidez, nahiz eta bisean bisekoak gelditu, nola 40 minutukoak segitzen duten izaten kristalarekin diren bisitek. Ez zaio jarri alternatibarik... Berdin zaie, azkenean». Bideo deiak, adibidez, eduki zituzten konfinamenduan, baina lehen bisitak egiten hasterakoan kendu zizkieten: «Kendu zizkioten ekainean, nahiz eta abuztura arte ez zuen eduki bisean bisekorik». Telefono dei kopurua astean zortzi deitik hamabira pasatu zieten konfinamendua hasi zenean, baina euren sakelatik ordaindu behar dute deien kostua: «Ez da opari bat», dio Iparragirrek. Usabiaga ere kexu da, ez dietelako jarri biderik orain arte galdutakoa «berreskuratzeko»: «Baina presoak dira pixka bat zaborra, ahaztuak. Bost axola zaie: ni horrela sentitzen naiz. Inork ez du ikusten haiek ere beharrak eta eskubideak dituztela». Aramendi: «Kartzelak eroso daude». Bederen legea betetzeko eskatu dute hirurek. Usabiaga: «Pandemiaren aitzakiapean, sudur puntan jartzen zaiena egiteko ari dira aprobetxatzen. Bada, pandemia bat baldin bada, ekar ditzatela Euskal Herrira».\nBERRIAn argitaratua (2020/10/02)